open-index/open-wikipedia-markdown huggingface dataset:
伊賓斯拿

**伊賓斯拿**（，又譯 ；）係波斯學者，對哲學、天文學、煉金術、地質學、心理學、伊斯蘭神學、邏輯、數學、物理、詩歌都有研究。

伊賓斯拿最出名嘅作品係《醫學正典》同《治療之書》，前者係本醫學百科全書，後者係本哲學同科學百科全書。喺中世紀嘅歐洲，《醫學正典》仲成為咗好多大學嘅標準醫學教科書，直到1650年都仲有兩間大學用佢。除咗哲學同醫學，伊賓斯拿仲寫過天文學、煉金術、地理學同地質學、心理學、伊斯蘭神學、邏輯學、數學、物理學，仲有詩。

伊賓斯拿大部分哲學同科學作品係用阿拉伯文寫嘅，但係佢亦都用波斯文寫過幾本重要嘅著作，而佢啲詩就係兩種語言都有。佢相信寫過450部作品，而家仲有大約240部保存落嚟，包括150部哲學作品同40部醫學著作。

## 名

伊賓斯拿其實唔係名，而係阿拉伯父名，意思係 ｢斯拿個仔｣，不過，佢其實又唔係真係斯拿個仔，而係佢曾孫；佢嘅全名其實係「**Abū ʿAlī al-Ḥusayn bin ʿAbdullāh ibn al-Ḥasan bin ʿAlī bin Sīnā al-Balkhi al-Bukhari**」()。

## 時代背景

伊賓斯拿喺一個通常稱為伊斯蘭黃金時代嘅時期創作咗大量著作。喺呢個時代，拜占庭、希臘羅馬、波斯同印度嘅文本被廣泛翻譯同研究。由肯迪學派翻譯嘅希臘羅馬文本（包括中期柏拉圖主義、新柏拉圖主義同亞里士多德主義）被伊斯蘭學者大量評論、修訂同發展。佢哋同時都喺波斯同印度數學系統、印度天文學、代數、三角學同古伊朗醫學嘅基礎上進行咗深入研究。

喺波斯東部、大呼羅珊同中亞嘅薩曼王朝，以及喺波斯西部同伊拉克嘅布威希王朝，都為學術同文化發展提供咗蓬勃嘅環境。喺薩曼王朝統治下，布哈拉同巴格達爭奪穆斯林世界文化中心嘅地位。喺嗰度，伊賓斯拿可以使用到巴爾赫、花剌子模、戈爾甘、雷城、伊斯法罕同哈馬丹嘅大型圖書館。

好多文本（例如同巴赫曼亞爾嘅《阿赫德》）都顯示，伊賓斯拿同當時最偉大嘅學者就哲學問題進行過辯論。尼扎米·阿魯迪描述咗伊賓斯拿喺離開花剌子模之前，點樣同比魯尼（一位著名嘅科學家同天文學家）、阿布·納斯爾·曼蘇爾（一位知名數學家）、阿布·薩赫勒·伊薩·伊本·葉哈亞·馬西希（一位受人尊敬嘅哲學家）同伊本·哈馬爾（一位偉大嘅醫生）見過面。喺呢個時期，古蘭經同聖訓嘅研究都蓬勃發展，伊斯蘭哲學、教法學「jurisprudence」同神學「speculative theology」都由伊賓斯拿同佢嘅反對者進一步發展。

## 哲學

伊賓斯拿喺早期伊斯蘭哲學嘅多個領域都有廣泛嘅著作,特別係邏輯、倫理學同形而上學呢啲主題,包括寫咗《邏輯學》同《形而上學》呢啲論著。佢大部分嘅作品都係用阿拉伯文寫嘅,因為嗰陣時阿拉伯文係穆斯林世界嘅科學語言。不過佢亦都有啲作品係用早期新波斯語寫嘅,其中《丹尼什納瑪》呢本書直到今日仲有語言學嘅重要性。伊賓斯拿評論亞里士多德嘅作品時經常批評呢位哲學家,引發咗喺伊智提哈德精神下嘅熱烈辯論。

伊賓斯拿嘅新柏拉圖主義流出說喺12世紀成為咗伊斯蘭神學嘅基礎。

《醫治之書》喺寫成大約50年之後,以《充足性》嘅標題被部分翻譯成拉丁文,傳到歐洲。有啲學者認為「拉丁語伊賓斯拿主義」曾經同更有影響力嘅拉丁語亞威羅主義並存一段時間,不過喺1210-1277年巴黎譴責令之下被壓制。

伊賓斯拿嘅心理學同認識論影響咗神學家奧維涅的威廉同阿爾伯圖斯·馬格努斯,而佢嘅形而上學則影響咗托馬斯·阿奎那嘅思想。

### 形而上學學說

早期伊斯蘭哲學同伊斯蘭形而上學深受伊斯蘭神學影響,比起亞里士多德主義更加明確區分本質同存在。存在屬於偶然同意外嘅領域,而本質則超越意外,持久存在於事物之中。伊賓斯拿嘅哲學,特別係形而上學部分,好大程度上源於法拉比。喺佢現存嘅作品中,我哋可以見到佢嘗試尋求一套區別於偶因論嘅明確伊斯蘭哲學。

### 神學

伊本西拿係一個虔誠嘅穆斯林，佢想將理性哲學同伊斯蘭神學調和。佢嘗試用科學方法，通過理性同邏輯嚟證明真主嘅存在同真主創造世界。佢對伊斯蘭神學同哲學嘅見解影響力好大，成為伊斯蘭宗教學校課程嘅核心部分，一直到19世紀。

伊賓斯拿寫過幾篇關於伊斯蘭神學嘅短文。呢啲文章講到伊斯蘭教嘅先知同使者，佢將佢哋視為「受啟發嘅哲學家」，仲有講到古蘭經嘅各種科學同哲學解釋，好似中世紀伊斯蘭宇宙學點樣同佢嘅哲學體系相對應。總嚟講，呢啲文章將佢嘅哲學著作同伊斯蘭宗教思想連繫起嚟；例如，身體嘅來世。

不過，喺佢啲長篇作品入面，有時會有啲簡短嘅暗示，話伊賓斯拿覺得哲學係分辨真正預言同幻覺嘅唯一合理方法。佢冇講得太清楚，因為呢種理論如果可以質疑預言嘅話，會有政治影響，而且大多數時候佢寫嘅都係啲短篇作品，主要係解釋佢嘅哲學同神學理論，冇時間去講認識論嘅問題，呢啲問題只有其他哲學家先可以好好考慮。

後來對伊賓斯拿哲學嘅解釋分成三個唔同嘅學派；一派（好似圖西）繼續用佢嘅哲學作為一個系統去解釋之後嘅政治事件同科學進步；另一派（好似拉齊）單獨考慮伊賓斯拿嘅神學著作，唔理佢更廣泛嘅哲學關注；仲有一派（好似加扎里）選擇性咁用佢哲學嘅某啲部分，去支持佢哋自己通過各種神秘方式獲得更大精神洞察力嘅嘗試。最後，拉齊等人提倡嘅神學解釋最終喺伊斯蘭學院佔據主導地位。

伊賓斯拿十歲就將古蘭經背誦落嚟，成年之後，佢寫咗五篇文章評論蘇拉（古蘭經嘅章節）。其中一篇文章係《預言嘅證明》，佢喺入面評論咗幾節古蘭經經文，並且高度尊重古蘭經。伊賓斯拿認為伊斯蘭先知應該比哲學家更高。

一般認為，伊賓斯拿係同遜尼派嘅哈乃斐學派思想一致。 伊賓斯拿學過哈乃斐法律，佢好多著名老師都係哈乃斐法學家，而且佢喺阿里·伊本·馬蒙嘅哈乃斐法庭度做過事。 伊賓斯拿話佢喺早年就對伊斯瑪儀派傳教士嘅改教嘗試「唔信服」。

中世紀歷史學家扎希爾丁·巴伊哈基（卒於1169年）相信伊賓斯拿係純潔兄弟會嘅追隨者。

### 思想實驗
當伊賓斯拿被囚禁喺哈馬丹附近嘅法爾達詹城堡時，佢寫咗佢著名嘅「浮動人」（直譯 ｢跌落嚟嘅人）呢個思想實驗係為咗證明人類嘅自我意識同靈魂嘅實質性同非物質性。伊賓斯拿相信佢嘅「浮動人」思想實驗證明咗靈魂係一種物質，並且話就算喺一個阻止所有感官數據輸入嘅情況下，人類都唔可以懷疑自己嘅意識。呢個思想實驗叫讀者想像自己突然被創造出嚟，懸浮喺空中，同所有感覺隔絕，包括同自己嘅身體都冇任何感官接觸。佢話喺呢個情況下，一個人仍然會有自我意識。因為可以想像一個人，懸浮喺空中而又同感官體驗隔絕，仍然能夠確定自己嘅存在，所以呢個思想實驗指出靈魂係一種完美嘅存在，獨立於身體之外，係一種非物質嘅物質。呢個「浮動人」嘅可想像性表明靈魂係通過智力被感知嘅，呢個就意味住靈魂同身體係分開嘅。伊賓斯拿提到活人嘅理智，特別係主動智力，佢相信呢個係真主同人類心智溝通真理，同時賦予自然秩序同可理解性嘅本體抽象。以下係呢個論證嘅中文翻譯：

不過，伊賓斯拿認為大腦係理性同感覺互動嘅地方。感覺為靈魂準備好接收來自普遍主動智力嘅理性概念。浮動人嘅第一個知識會係「我係」，確定佢嘅本質。顯然，呢個本質唔可以係身體，因為浮動人冇任何感覺。因此，「我係」呢個知識就係人類嘅核心：靈魂存在並且有自我意識。所以伊賓斯拿得出結論，自我嘅概念喺邏輯上唔依賴任何物理物體，而且靈魂唔應該用相對術語嚟睇，而係應該視為一個最基本嘅東西，一種實體。身體係唔需要嘅；相對於身體，靈魂係佢嘅完美。靈魂本身係一種非物質嘅實體。

## 疏仕

## 出面網頁
列王紀上

《**列王紀上**》（）係《舊約聖經》嘅一卷書，記載以色列喺大衛死咗之後嘅一段歷史。喺呢一部分，以色列王國分裂成北方十個支派嘅以色列王國 (後期)同南方兩個支派嘅猶大王國。基督宗教算佢係歷史書，但係猶太教算作係先知書。

## 簡介
作者：耶利米
日期：公元前560年
地點：埃及同巴比倫

列王紀上下原本係一冊，上卷繼續撒母耳記記述以色列王國嘅歷史，可以分為三部分：
#所羅門繼承以色列同猶大嘅王位，同佢阿爸大衛嘅死。
#所羅門王朝嘅成就，特別值得注意嘅係耶路撒冷聖殿嘅建造。
#王國分裂做北國同南國，同到公元前第九世紀中諸王嘅事蹟。

列王紀上下兩卷對每個王嘅評價都以佢係唔係對上帝盡忠做標準。對上帝盡忠，國就興盛；拜偶像、違背上帝命令，國就受禍患。北國諸王嘅事蹟都唔好，南國諸王嘅事蹟有好嘅，亦有壞嘅。

列王紀上卷裏面，耶和華嘅眾先知佔有重要嘅地位。佢哋勇敢代上帝發言，警告人民唔好拜偶像，唔好違背上帝嘅命令。其中傳誦最廣嘅係以利亞同巴力嘅假先知爭鬥嘅記述。

## 提要
# 大衛統治嘅終結（1章1節-2章12節）
# 所羅門做王（2章13-46節）
# 所羅嘅統治（3章1節-11章43節）
## 統治嘅早期（3章1節-4章34節）
## 建造聖殿（5章1節-8章66節）
## 統治嘅後期（9章1節-11章43節）
# 分裂嘅王國（12章1節-22章53節）
## 北方眾支派嘅背叛（12章1節-14章20節）
## 猶大同以色列諸王（14章21節-16章34節）
## 先知以利亞（17章1節-19章21節）
## 以色列嘅亞哈王（20章1節-22章40節）
## 猶大嘅約沙法同亞哈謝（22章41-53節）
歷代志上

《**歷代志上**》係《舊約聖經》嘅歷史書，天主教譯做《**編年紀上**》，原本同《歷代志下》係同一卷書，後來翻譯成希臘文嗰時先分成兩部分。

## 簡介
作者：以斯拉
日期：公元前450年
地點：耶路撒冷

歷代志上下兩卷嘅主要內容係喺唔同觀點複述撒母耳記上下同列王紀上下卷嘅記載。對以色列君主政體嘅記述有兩個主要目的：
#說明以色列同猶大兩國雖然遭受種種災難，上帝仍然信守應許，通過住喺猶大嘅人實現佢對子民嘅計劃。為確認呢個信念，呢卷書嘅作者特別注意大衛同所羅門嘅偉大成就，約沙法、希西家、約西亞等人嘅改革工作，始終對上帝忠誠嘅人民。
#記述耶路撒冷聖殿崇拜嘅開始，特別說明執行崇拜儀式嘅祭司同利未族嘅制度。作者認為大衛係理想嘅君王。雖然聖殿係所羅門建造嘅，呢卷書認為大衛係聖殿裏面同祭禮嘅創立人。

## 提要
# 族譜同名單（1章1節-9章44節）
# 掃羅嘅死（10章1-14節）
# 大衛嘅統治（11章1節-29章30節）
## 患難同建樹（11章1節-22章1節）
## 建造聖殿嘅準備（22章2節-29章30節）
歷代志下

《**歷代志下**》係《舊約聖經》嘅歷史書，天主教譯做《**編年紀下**》，原本同《歷代志上》係同一卷書，後來翻譯成希臘文嗰時先分成兩部分。

## 簡介
作者：以斯拉
日期：公元前450年
地點：耶路撒冷

歷代志下繼續歷代志上嘅記載，首先敘述所羅門王一生嘅政績同北方支派喺耶羅波安率領下背叛所羅門嘅仔羅波安嘅經過，然後集中敘述公元前五八六年耶路撒冷陷落前南國猶大嘅歷史。作者認為所羅門係一位重要嘅君王，僅次於大衛。

## 簡介
# 所羅門嘅統治（1章1節-9章31節）
## 早期（1章1-17節）
## 建造聖殿（2章1節-7章10節）
## 早期（7章11節-9章31節）
# 北方支派嘅背叛（10章1-19節）
# 猶大諸王（11章1節-36章12節）
# 耶路撒冷嘅陷落（36章13-23節）
列王紀下

《**列王紀下**》（）係《舊約聖經》嘅一卷書，記錄咗以色列人嘅一段歷史。呢卷書原本同《列王紀上》係一本《列王紀》，後來根據希臘文譯本分拆成兩冊。基督宗教算佢係歷史書，但係猶太教算佢係先知書。

## 簡介
作者：耶利米
日期：公元前560年
地點：埃及同巴比倫

列王紀下繼續記述以色列南北兩國嘅歷史，全卷書可以分為兩部分：
#南北兩國嘅歷史，由公元前九世紀中至公元前七二一年撒瑪利亞陷落同北國嘅終結。
#自北國以色列淪亡至公元前五八六年巴比倫王尼布甲尼撒佔領同燒毁耶路撒冷呢段時期嘅猶大國歷史。呢卷書以記述尼布甲尼撒王任命佢嘅大利做猶大總督，同猶大王約雅斤由監獄被釋放出來做結束。

以色列同猶大遭受嚴重嘅國難係因為兩國君王同人民都對上帝唔忠心。耶路撒冷被毁同猶大人民被逐實係以色列史上一個重要嘅轉捩點。

呢卷書裏面最突出嘅先知係以利亞嘅繼承人以利沙。

## 提要
# 分裂嘅王國（1章1節-17章41節）
## 先知以利沙（1章1節-8章15節）
## 猶大同以色列諸王（8章16節-17章4節）
## 撒瑪利亞嘅陷落（17章5-41節）
# 猶大王國（18章1節-25章20節）
## 由希西家到約西亞（18章1節-21章26節）
## 約西亞嘅統治（22章1節-23章30節）
## 猶大最後幾個王（23章31節-24章20節）
## 耶路撒冷嘅陷落（25章1-30節）
珠海巴士1號

**珠海1路線**係中國珠海嘅一條巴士線，由**香洲**往返**城軌[[珠海站]]**。途經南坑、翠微、前山、蘭埔呢啲地方。

## 線路簡介
*珠海1路線由珠海公交巴士公司上沖分公司營運。係最繁忙嘅巴士線，亦係服務時間最長、服務時間最遲嘅巴士線之一。
*該線路走向香洲-城軌珠海站。全線有26架車，車型係珠海廣通GTQ6121BEVBT3、廣客GTZ6119BEVB2型巴士。
*服務時間：香洲開出：上晝06:20至次日凌晨00:25；城軌珠海站開出：上晝06:20至次日凌晨01:15。
*班次間隔：高峰期4.9分鐘，平峰期5.3分鐘。
*每日發班：202.5班。
*線路系統標識編碼：500001。
*每日朝早6:00嘅班次係“明珠北”始發開往“城軌珠海站”。

## 行車路線及停站
### 香洲開

### 城軌珠海站開

## 票價
*呢嗰線路係冇人售票一票制線路，應收車資為空調車兩蚊一人。

## 參考

## 連出去
* 珠海公交集團巴士公司
* 珠海市交通運輸局
髮笠

**髮笠**係一塊有彈性嘅網形薄布，有少少似頂冷帽，用嚟笠住成個頭嘅頭髮，多數都係女人用，等個頭睇落企理啲。
黑膠碟

**黑膠碟**，又叫**黑膠唱碟**或者**黑膠唱**，簡稱**黑膠**，以前又有簡稱**黑碟**，係種唱碟格式，用一塊圓形膠片整（早期用士叻，每分鐘 78 轉，後期用聚氯乙烯，33 轉或者 45 轉），通常係黑色膠，20世紀頭開始慢慢流行，直到1980年代CD碟興起先至慢慢衰落。

一般聚氯乙烯整嘅唱片有兩種標準轉速，大碟 33 轉（講 33 轉，其實係 33⅓），細碟 45 轉；78 轉其實係留聲機嘅轉速。唔同 CD，黑膠碟可以兩面錄，但係播兩面都有嘢嘅碟，播完一面之後要反碟。

用來播黑膠碟嘅機叫黑膠唱盤。

## 攷
綿羊仔

**綿羊仔**係種細型嘅電單車，特色係馬力比較細，有踏板放腳，多數都行自動波，相對比其他傳統電單車易揸。
珠海巴士線一覽

以下係珠海嘅巴士線路一覽。
 

**備註：**
* 珠海公交、中山公交共同經營一條係**999**路線。 
* 以下路線唔注明嘅都係珠海公交巴士公司營運，資訊最後係2014年7月26號更新。

## 市區路線

## 往來中山市跨市線路
以下路線由珠海市來往中山市，屬跨市行駛嘅線。冇注明嘅都係空調車。

## 市區來往西區線路
以下路線由珠海市區來往珠海西部地區，唔注明嘅都係空調車。

## 西區線路
以下路線為珠海西部地區（斗門區、金灣區）內行駛嘅線路，冇注明嘅都係空調車。

## 公交快線

## 西區往來[[江門市]][[新會區]]跨市線路
*以下路線由珠海市來往江門市新會區，屬跨市行駛嘅路線。

## 觀光巴士路線

## 跨境路線

## 連出去
*珠海公交集團／珠海公交官方新浪微博
*中山市公交線路運行表／中山公交官方新浪微博
暈浪

**暈浪**係指搭交通工具時平衡失調嘅病（搭車暈浪叫**暈車浪**、搭船暈浪叫**暈船浪**、搭飛機暈浪叫**暈機浪**），病徵包括頭暈、反胃、想嘔同眼睏。
譚坤倫

**譚坤倫**（，），喺香港出世，而家係無綫電視合約男藝員。2011年參加功夫新星 ，之後同年參加第25期無綫電視藝員訓練班而加入無綫電視，依家係旗下合約藝員。2013年係劇集《On Call 36小時II》飾實習醫生**丁志傑**。

## 演出
### 電視劇（[[無綫電視]]）

### 電視節目（[[無綫電視]]）

## 參考

## 連出去
* 
* 
* 
* 
* 
*
以斯拉記

《**以斯拉記**》係《舊約聖經》嘅歷史書，天主教譯做《**厄斯德拉上**》，由以斯拉大概喺公元前460年完成。以斯拉喺波斯帝國摧毀巴比倫帝國之後，重建耶路撒冷嘅工作陸續完成，以斯拉帶領一批猶太人返回應許之地，以斯拉記就係記述呢位猶太人喺呢段時期嘅經歷。

## 簡介
作者：以斯拉
日期：公元前430年
地點：耶路撒冷

以斯拉記係歷代志嘅續篇，記述部份被放逐嘅猶太人喺巴比倫返來，恢復佢哋喺耶路撒冷嘅生活同崇拜。歷史事蹟分為下列三個階段：
#第一批被擄嘅猶太人喺波斯王古列詔令之下喺巴比倫返國。
#聖殿重建，重新奉獻。猶太人恢復佢哋喺耶路撒冷嘅崇拜。
#多年之後，另一批被放逐嘅猶太人喺以斯拉率領返國，以斯拉係一位精通上帝律法嘅學者，佢協助人民改革宗教同一般嘅生活，保持以色列立國嘅傳統精神。

## 提要
# 第一批被放逐嘅人民返國（1章1節-2章70節）
# 重建聖殿，重新奉獻（3章1節-6章22節）
# 以斯拉率領另一批被擄嘅人民返國（3章1節-6章22節）
華林寺

**華林寺**可以係：

* 華林寺 (廣州)：喺廣東省廣州市荔灣區。
* 華林寺 (福州)：喺福建省福州市鼓樓區。
* 華林寺 (杭州)：喺浙江省杭州市桐廬县。
* 華林寺 (南昌)：喺江西省南昌市奉新縣。
尼希米記

《**尼希米記**》係《舊約聖經》嘅歷史書，天主教譯做《**厄斯德拉下**》，大部分係私人嘅記錄，中間加插好多「旁白」同直率嘅評語，大部分篇幅以尼希米第一人稱來記錄。

## 簡介
作者：尼希米
日期：公元前420年
地點：耶路撒冷

#尼希米奉波斯王詔令治理猶太。
#尼希米主持重建耶路撒冷城垣，喺社會同宗教事務上多做改革。
#以斯拉喺人民面前鄭重宣讀上帝嘅律法書，人民痛悔認罪。
#喺尼希米做猶太總督之後嘅一啲事蹟。

尼希米對上帝嘅信賴同佢恆切禱告係呢卷書值得提嘅特點。

## 提要
# 尼希米返回耶路撒冷（1章1節-2章20節）
# 重建耶路撒冷城垣（3章1節-7章73節）
# 宣讀律法書，重新立約（8章1節-10章39節）
# 尼希米其他事蹟（11章1節-13章31節）
以斯帖記

《**以斯帖記**》係《舊約聖經》嘅歷史書，天主教譯做《**艾斯德爾傳**》，講述一位猶太婦女嫁畀外邦國王之後，保護同胞嘅故事。

## 簡介
作者：末底改（天主教譯摩爾德開）
日期：公元前470年
地點：波斯皇宮

以斯帖記嘅故事發生喺波斯皇宮度。成個故事以猶太女子以斯帖做中心。由於勇敢同愛同胞嘅心，以斯帖救本國人民脫離仇國殺戮。呢卷書解釋猶太人普珥節嘅歷史同背景。

## 提要
# 以斯帖被按立為皇后（1章1節-2章23節）
# 哈曼嘅陰謀（3章1節-5章14節）
# 哈曼伏刑（6章1節-7章10節）
# 猶太人擊敗仇敵（8章1節-10章3節）

## 唔同版本嘅差別
七十士譯本嘅以斯帖記有大量希伯來文版冇嘅經文，內容包括國王詔書嘅內容等等，爾啲額外內容喺基督宗教被視為次經，稱為 ｢補錄｣，早期嘅拉丁文譯本擺嗮佢哋喺卷尾，但係現代嘅天主教譯本就將佢哋獨立成章，按照七十士本嘅原次序分散嵌入其他章入面，分別叫做補錄甲（；嵌入第1章頭）、乙（嵌入第3章尾）、丙、丁（嵌入第4章尾）、戊（嵌入第8章中間12–13節之間）同己（嵌入第10章尾），基督新教嘅譯本就通常冇爾啲內容。

## 攷
漁夫

**漁夫**，又叫**打魚佬**，即係靠捉魚搵食嘅人，收穫除咗留少少自己食之外，其他大部份都攞去賣錢。
## 睇埋
*漁業
*漁船
大窩東支路

**大窩東支路**（**Tai Wo Service Road East**），係香港新界連接粉嶺同大窩嘅一條馬路，亦係粉嶺公路嘅分支，途經九龍坑新圍、元嶺、塘坑東村等嘅地方。呢條路一路都無巴士途經，只有綠色小巴25B途經。

## 睇埋
*大窩西支路
仁威廟

**仁威廟**（）係中國廣東省廣州市嘅其中一棟專門拜道教真武帝嘅神廟，而呢棟寺廟喺荔灣區泮塘路嘅西邊，南邊隔籬就係荔灣湖公園；北邊隔籬就係卌三中。呢棟廟之前嗌過**北帝廟**（）嘅名。佢係舊陣時嘅南海恩洲十八鄉入面，最古老、最大嘅廟。史籍入面講咗：仁威廟最初喺宋朝皇祐四年（1052年）逳手起。

## 名
由於泮塘呢帶係嶺南水鄉，成日都種住蓮藕、菱角、茨菇、馬蹄、茭筍呢泮塘五秀先至出咗名。泮塘鄉啲人就為咗多謝有位神仙畀咗啲福氣過嚟，唔使佢哋遇到災難，重對拜山嘅神像幾有神心噉。就係聽話嗰陣時，泮塘有兩位兄弟出咗名，其中兄嘅名係「仁」，弟嘅名係「威」。點知有一日，兄弟兩個去捉魚嗰陣，發現咗嚿怪石響度，就執返都屋入面整咗個神像出嚟，之後佢嘅生活就好順利，想做乜就有乜，後嚟呢件事一傳十、十傳百，就喺10里範圍入面，有幾百位參拜者嚟咗呢度拜。就喺出錢起棟廟嗰陣，鄉人就將間廟改咗名嗌「仁威廟」喇。

## 史
呢棟廟喺宋朝皇祐四年（1052年）時，嗌咗**北帝廟**，後嚟改咗名嗌**仁威廟**。雖然話經過咗幾次裝修同埋重建，喺明朝天啟二年（1622年）、清朝乾隆、同治年間都搞過大規模嘅重新裝修。

喺1963年，呢度就變咗昌華塑膠廠。

文化大革命期間，紅衛兵就按咗上級嘅「破四舊」命令，就將棟廟入面啲神像冚唪唥都打爛嗮，而正門同正殿就變咗昌華塑膠廠嘅車間，東西配殿就變咗某校辦工廠嘅工場。

喺工程霸緊棟廟嗰陣，工廠就亂咁嚟搭，搞到條柱同樑等都出咗嚴重嘅破壞，有啲柱重斜咗，部分樑都爛咗；正殿同拜亭嘅瓦邊都冧咗，要用個架嚟撐住先至得；而樑嘅木雕都俾人整爛咗，有啲工藝雕都甩咗落嚟。

1983年8月，仁威廟俾市政府公佈咗，係廣州市文物保護單位。

1993年底，因為昌華塑膠廠搬走咗。嗰陣時，市政府就將棟廟搞咗大規模嘅擴建同埋維修，重喺間廟嘅前面，起咗個大嘅仁威廟廣場。到咗每年農曆二月初八，就係仁威廟誕喇。

## 敘述
仁威廟嘅建築係座北向南，東西闊40米，南北深54——60米，佔地2200平方米。跟住條中軸線落去，前後就係頭門、正殿、中殿、後殿同埋後樓；左右邊就係東、西序。

## 同佢有關嘅俗語
廣州人成日都有呢句俗語同仁威廟有關嘅：

泮塘龍船——借仁（人）威

## 連出去
* 仁威庙 廣州文史
* 仁威庙沧桑漫话

## 睇埋
* 華林寺 (廣州)
* 荔枝灣

## 攷

類:荔灣區古蹟
類:廣州旅遊景點
伊波拉出血熱

（；簡稱**EVD**或**EHF**），又叫、，係隻因為感染到伊波拉病毒而發起嘅病，死亡率去到50%——90%（其中人類感染咗呢種病之後，有九成嘅死亡率）。呢種病最先出喺非洲同亞洲嘅森林入面。

## 名

喺1976年嘅伊波拉河邊，出現咗種未知名嘅病毒，感染咗伊波拉河邊55條村，部分人家甚至滅門。由於疫情出現喺伊波拉河邊，所以就命名為「伊波拉出血熱」。

## 病原體
伊波拉出血熱嘅病原體係伊波拉病毒。佢最先喺1976年嗰陣，就喺扎伊爾（而家係剛果民主共和國）入面發現咗。呢種病毒可以通過接觸傳播，而且傳播嘅速度好快。佢係屬生物安全等級四級（BSL-4）嘅病毒。而且有極高嘅生物危險性。

## 徵狀
如估患者一掂到呢隻病毒重搞出咗個病嚟，可以喺24個鐘入面死得。佢嘅早期病徵包括發燒、喉嚨痛、肌肉痛同頭痛，跟住會反胃、嘔同肚痾，再跟住會肝同腎功能受損，同埋體內外出血等，跟住發展到血火爆重唔停噉嘔嗮啲體內器官嘅壞死組織出嚟，最後就因為大量內出血等原因而死，而且重死得好難睇。佢同纖維病毒科嘅瑪堡病毒差唔多，有90%嘅死亡率，佢主要係中風、心肌梗塞、低血容量休克或多發性器官衰竭呢啲病，呢種病毒嘅潛伏期係2——21日。

## 傳染源
究竟伊波拉病毒係出喺邊處，而家都重未知。最初俾人話係嚙齒動物，但係做咗實驗之後，好快又話唔係。有實驗人員發現話，感染咗伊波拉病毒之後嘅蝙蝠係唔會死嘅，噉啫係話，傳染源就好有可能係帶病毒快蝙蝠同埋佢疴出嚟嘅屎尿搞出嚟嘅嘢。但呢個凈係推測，重係咪蝙蝠搞搞震嘅，而家重喺度CHECK緊。不過聽話可以通過直接掂到病人嘅屍體或處理病咗或死咗嘅猩猩、獼猴等動物而引起；重有嘅係，醫務人員喺護理病人嗰陣，如估唔採取有效嘅個人防護，都會掂到呢種病毒。

## 同佢有關嘅藥物
呢種病到而家為止，既冇有效嘅藥物可以醫，又冇點先至有效噉醫到呢啲噉嘅病。

類:人畜共患病
哥林·張伯斯

**哥林·張伯斯**（Calum Chambers；）係英格蘭足球員，效力緊英格蘭超級足球聯賽球會阿仙奴，司職右閘，亦係現任英格蘭U19國家隊隊長。

## 球會生涯
張伯斯喺7歲時加入修咸頓青年軍，喺2012/13球季被提拔到一隊。

2013年8月17號，開季首場對陣西布朗，張伯斯首次代表修咸頓於英超出場。
並以18場正選、4場後備上陣，完成個人首個英超賽季。

2014年7月，張伯斯以據報1600萬鎊轉會費加盟阿仙奴，簽約5年。

## 國際賽生涯
2012年2月2號，首次代表英格蘭U17出場，對陣葡萄牙U17。

2012年9月26，首次代表英格蘭U19出場，對陣愛沙尼亞U19。

## 出面網頁
*阿仙奴官網--張伯斯
*阿仙奴新聞--張伯斯
*修咸頓官網--關於張伯斯嘅報導
*英格蘭足總--新聞--張伯斯
*transfermarkt--Calum Chambers
韮菜

**韭菜**，「韭」異體字係「韮」（註：臺灣中央研究院），因此亦有寫成**韮菜**，係蔥屬植物，同蔥係近親，通常用嚟包餃或者送麵食。

響陰暗地方種韮菜，會變做黃色，叫**韭黃**（又寫**韭皇**或者**韭王**）。

## 睇埋
*割韭菜
金錢肚

**金錢肚**（），學術上叫**蜂巢胃**（）或者**網胃**（），係反芻動物嘅第二個胃，用嚟分解食物纖維，因為蜂巢形紋路睇落好似有一個個銅錢，所以有咁嘅名。

金錢肚亦係廣東嘢食，整成醬汁金錢肚。

## 睇埋
*草肚
*百頁肚
*沙瓜
牛肚

**牛肚**即係牛（或者包埋其他反芻動物）嘅肚（胃），一共有四個：
*瘤肚
*金錢肚
*百頁肚
*皺肚

四種肚入面，通常都會將金錢肚同百頁肚當嘢食，可以整鹵水、整點心或者打邊爐。
花都區體育中心

**花都區體育中心**（；）係中國廣東省廣州市入面嘅其中一間體育場。而呢間嘢喺花都區新華鎮嘅風神大道西南邊冇幾遠嗰度。呢間體育館辦過第十六屆亞洲運動會入面嘅大部分足球比賽。

## 敘述
*佔地面積：140,000㎡
*建築面積：32,000㎡
*體育場包括咗
*:足球訓練場×1
*:籃球場×4
*:網球場×4
*:室內游水館×1
*:田徑場×1
*:地下停車場×1
*一共丼咗150,000,000蚊人民幣

## 附近嘅交通
*巴士：
*:南華廣場站
*:花果山公園站
*:體育路站
*:體育東門站

## 出面網頁
* 广州2010亚运场馆信息及三维仿真系统

## 註
黃大仙祠

**黃大仙祠**可以係：

*黃大仙祠 (香港)：喺香港九龍黃大仙。
*黃大仙祠 (廣州)：喺中國廣東省廣州市荔灣區，廣州市慈善醫院嘅南邊。
*黃大仙祠 (佛山)：喺中國廣東省佛山市南海區嘅西樵山嗰邊。
*黃大仙祠 (金華)：喺中國浙江省金華市金東區嘅赤松鎮嗰邊，黃大仙嘅發源地。
*黃大仙祠 (邁亞密)：喺美國佛羅里達州邁亞密市阿特蘭替斯路嗰度，蒙特利公園入面。
*黃大仙祠 (悉尼)：喺澳洲新南威爾士州悉尼市嘅夏山區嗰邊，呼美高速公路（全球高速公路編碼：M31）就啱啱經過呢間嘢。
*黃大仙祠 (三藩市)：喺美國加州三藩市嘅富民區，巴路波亞街入面。
*黃大仙祠 (麥城)
*黃大仙祠 (萬錦)：喺加拿大安大略省萬錦市南邊，屬道教蓬萊閣嘅建築物。

## 註
黃大仙祠 (廣州)

**黃大仙祠**（）係中國廣東省廣州市嘅廟，係芳村三大寺廟之一，喺荔灣區芳村古祠路1號。北邊隔籬係廣州市慈善醫院。2015年8月19號俾廣州市人民政府列入咗文物。

## 史
呢棟廟喺1853年起好，1889年同埋1904年嗰陣，由各界熱心人士嚟捐款，負責重新裝修。嗰時，呢度雖然話偏遠咗啲，但佢係廣州嘅其中一個宗教聖地，佢嗰邊嘅香火都幾犀利下，喺廣州市區同埋珠江三角洲一帶都有好大嘅影響。雖然話呢棟廟喺1910年嗰陣，俾人整爛咗；重有嘅係以前，陳濟棠做緊廣東省省長嗰陣，黃大仙就俾人改成係孤兒院。抗日戰爭嗰陣，由於廣州嘅淪陷，舊嘅黃大仙廟俾日本仔做咗憲兵司令部。喺1949年嘅中華人民共和國成立之後，重可以見到爛嘅城堡同埋遇難者嘅遺體。但係棟廟入面留低咗嘅石刻對聯、浮雕石柱、扁額、門飾同埋石獅子等，都係用咗精緻嘅雕刻。

1915年，之前黃大仙祠嘅主持人梁仁庵道長帶咗黃大仙嘅畫像、靈簽同埋藥簽去嗮香港嗰邊，重喺1921年起咗間香港嘅黃大仙祠。結果噉，黃大仙都俾啲海內外人士嚟拜祭佢。喺1978年嘅改革開放之後，有好多海內外嘅廣大熱心人士話，喺之前嘅芳村黃大仙嘅地方嚟恢復返起黃大仙祠。後嚟廣州市嘅有關部門批准咗呢單嘢，就喺1995年，有間加拿大置地有限公司香港分公司同埋芳村新荔枝灣實業發展有限公司一齊嚟合作，搞咗間廣州嘉游旅遊景區開發有限公司，而佢哋係負責重新設計黃大仙祠。而呢個計劃同埋設計就用咗兩年嘅時間，就喺1997年11月，廣州嘅黃大仙祠就率先開始逳手重新起過，而呢個工程到咗1999年2月6號搞掂重開放。而家睇到嘅黃大仙嘅總佔地面積係差唔多13000平方米倒，好似個長方形噉，入面有兩個門，分別係南門同埋東門。

廣州市人民政府為咗搶救廣州地區啲歷史建築同文物，喺2015年8月19號宣佈將黃大仙祠列入文物保護單位。

## 設施

而家嘅黃大仙祠入面有呢尐設施：
*正中間嘅台上面，就有個黃大仙主殿。
*入咗南門之後嘅左邊，就見到關帝廟同埋廟。
*入咗南門之後嘅右邊，就見到財神殿同埋孔聖殿。
*主殿嘅左邊有呂祖殿同埋功德堂
*主殿嘅右邊有觀音殿，重有東、西兩條走廊響度。而呢兩條走廊嘅名係：
*:添福長廊、添壽長廊
*總體設計方式：
*:升高主建築

## 睇相
### 世界上最耐嘅古木
而家黃大仙祠入面嘅主殿、觀音殿同埋呂祖殿入面嘅木匾都係珍貴嘅文物，佢喺用咗2200年之前嘅漢木嚟整。重係世界上保存的最耐嘅其中一嚿古木。
### 超過成幾百年嘅芒果樹
雖然話之前黃大仙祠道長親手種嘅芒果樹已經有超過百幾年，但而家重幾生猛，每年六月份重生啲芒果出嚟。
### [[建築學]]嘅突破
黃大仙祠主殿嘅最頂嗰邊有嚿龍珠響度，而呢嚿龍珠有1噸咁重。入面用咗條大柱嚟撐住，而殿入面冚唪唥都冇柱位，重係近代建築學嘅突破。喺平台方面，重提升咗3米半；而殿高有22米，平台重可以畀3000個人入去都得。
### 環保嘅設計
間建築係用咗環保嗰方面嘅設計，成個平台方面，係向南傾斜咗10度角，喺落雨嗰陣，屋頂同平台尐水就喺龍頭嘅嘴度流入去，流到魚池嗰邊，而呢啲雨水係用嚟淋花草同埋救火嗰陣用。
### 幾百年前嘅珍貴文物
之前嘅黃大仙祠喺百幾年前嗰陣，留低咗嘅石獅子、石刻對聯、浮雕石柱、匾額、門飾等10幾件嘅珍貴文物響度。
### 玉液池
冚唪唥喺黃大仙主殿入咗場嘅人，必須要先行玉液池嗰邊，等佢先整乾淨對腳再入到去黃大仙度參拜。
### 掛綠荔枝
廣州黃大仙祠入面種咗兩樖由增城市政府（而家係增城區政府）送嘅掛綠荔枝，佢係用咗原嚟啲樹移植咗過去嘅，而2002年拍賣嘅嗰樖荔枝，就有成￥550000咁多錢喇。

## 珍品
黃大仙祠入面重有另外兩件珍品響度，分別喺：
*黃大仙主殿、觀音殿同埋呂祖殿。
*:牌匾係由廣州市文化局捐畀佢哋嘅，佢係用咗南越國御花園遺址出土嘅秦代古船台枕木（古松木）嚟整嘅成。
*種喺東、西兩個花園入面嘅兩樖細嘅荔枝樹。
*:呢兩樖掛綠荔枝係由增城市政府嘅有關部門批准咗嚟種嘅樹木，係增城嗰邊嘅名貴樹折咗嘅枝而種咗出嚟嘅。

## 門飛
入黃大仙祠拜祭祖先或參觀，要￥5一次。

## 附近嘅交通
*巴士：
*:大策站、市慈善醫院站
*廣州地鐵：
*:：芳村站、花地灣站

## 出面網頁
* 互动百科：广州黄大仙祠
* 广州黄大仙祠——“叱羊传晋代，骑鹤到南天”

## 攷

類:廣州宗教建築
類:荔灣區古蹟
類:廟
類:佛教
類:黃大仙祠
箴言

《**箴言**》係《舊約聖經》嘅詩歌智慧書。

## 簡介
作者：所羅門
日期：公元前940年
地點：耶路撒冷

箴言係一本收集道德同宗教教訓嘅書，用格言體裁寫成，內容多數同日常實際生活有關。呢卷書一開始就提醒讀者：「敬畏耶和華係智慧嘅開端」，跟住討論宗教同倫理問題，亦涉及一般行事為人嘅常規。書裏面好多簡短格言充分表現古希伯來聖賢立身處世嘅智慧：例如家庭、業務、禮節、修身等。書裏面亦強調關於謙遜，忍耐、尊重窮人，對朋友忠誠等美德。

## 簡介
# 歌頌智慧（1章1節-9章18節）
# 所羅門嘅格言（10章1節-29章27節）
# 亞古珥嘅箴言（30章1-33節）
# 其他教訓（31章1-31節）
傳道書

《**傳道書**》係《舊約聖經》嘅詩歌智慧書，寫作對象係當時耶路撒冷嘅居民，因為呢卷書個名本身就係召集嘅意思。

## 簡介
作者：所羅門
日期：公元前930年
地點：耶路撒冷

傳道書記載傳道者嘅思想。佢默想人生嘅短暫同矛盾，同埋種種唔公平同令人沮喪嘅事。佢嘅結論係：「人生虛空！」佢唔明白掌握人類命運之神嘅道路。雖然係噉，佢仍然勸勉人辛勤工作，盡量享受上帝賜嘅恩物。

傳道者表現好多消極同沉悶嘅思想。不過聖經裏面有噉嘅一卷書，足見聖經有廣泛嘅內容，甚至可以容納消極同懷疑嘅思想。好多人喺呢卷書睇見自己嘅面目，因而得到啟發同安慰，而且發現喺同一本聖經中充滿從上帝而來嘅盼望，呢個盼望使人生有更有意義。

## 提要
# 序言（1章1-3節）
# 所證明嘅論題（1章4節-2章26節）
# 神喺生命中嘅計劃（3章1∼22節）
# 生命中各種虛空（4章1節∼5章20節）
# 財富嘅空虛（6章1-12節）
# 生活方面嘅忠告（7章1節∼12章8節）
# 結論（12章9∼14節）
台灣獨立書店文化協會

**台灣獨立書店文化協會**（，簡稱**IB**）係一間喺台灣喺2013年3月成立嘅非牟利組織。呢個組織由台灣一班獨立書店嘅經營者同埋讀者一齊成立組成，目嘅係推廣閲讀嘅好處。

## 成立目嘅
#記錄同發展獨立書店特有嘅文化同精神，嚟提升公民嘅閱讀深度、培養閱讀人嘅獨立思考能力。
#幫獨立書店生存同埋運作，嚟保存多樣性嘅文化。
#將獨立書店嘅經營者同埋鍾意讀書嘅人，一齊合作為社會改革而努力。

## 出面網頁
台灣獨立書店文化協會

## 攷

類:臺灣文藝
類:非牟利組織
華林寺 (廣州)

**華林寺**（）係中國廣東省廣州市嘅其中一間佛教寺院，呢間寺院係廣州嘅五大叢林寺院入面嘅其中一間寺院，喺荔灣區下九路嘅西來正街入面。佢之前嗌過**西來庵**（）嘅名。而呢間寺廟從開始起一直到而家已經有1400幾年嘅歷史。由於達摩畀梁武帝請咗去建康（今南京），後到咗嵩山少林寺面壁九年，弘揚禪宗，畀尊稱做中國禪宗初祖，西來庵一帶就叫做**西來初地**。

## 由來
呢間寺廟喺隋朝嗰時，嗰度重係個珠江邊。喺南朝梁武帝普通七年（526年），嗰時喺天竺（而家係印度）嗰邊，有位嗌達摩嘅高憎坐船嚟到中國度傳教。結果佢先喺而家嘅西來初地嗰度上咗岸，就喺梁武帝普通八年（527年）喺上咗岸嗰度起咗間西來庵。

## 名
究竟點解之前係嗌「西來庵」？就係據話達摩服從做師父嘅訓諭之後，西來就化成禪宗妙旨，就喺梁武帝普通年間，喺海度嚟到廣州城出面嘅珠江北邊（而家係下九路)結草為庵嚟搞苦學同埋修煉。但係過咗無耐，梁武帝就請咗達摩去咗建康（而家係江蘇省南京市），跟住又去埋河南省嘅嵩山上面嘅少林寺度傳法，之後達摩就俾世人話成係中國禪宗初祖喇。而二至六祖係乜水？就係惠可、僧璨、道信、弘忍同埋惠能。而家啲人重好紀念達摩，唔單止上岸嗰度嗌成「西來初地」，重有佢啱啱起開寺院係西來庵之外，而家下九路附近嘅西來正街、西來後街同埋西來西、西來東、西東新等街巷都係噉嚟。

## 史
喺西來庵起好咗之後，經過咗隋、唐、宋、元、明、清咁多次嘅裝修同埋改起成磚木結構，但係佢重冇一直衰落過。喺1654年，間廟嘅住持——宗符禪師就將個廟整大咗，起咗間禪房、僧房、大雄寶殿，重整大咗間庭院，廣植樹木、尤其係重將流水引入埋，就重新起咗間重清新、典雅、靜嘅大規模佛教叢林出嚟。就喺嗰年，佢就將西來庵嘅名改咗嗌「華林寺」重一直用到而家。

到咗1701年，呢間寺又起咗舍利殿，入面有七級嘅石舍利塔。而塔嘅位喺而家華林寺前面條街入面。

喺1845——1849年期間，華林寺嘅住持——祇園法師奉詔就嗌咗喺而家浙江杭州嘅淨慧寺住持——摹祥返嚟起咗間五百羅漢堂。

喺1907年11月，廣州同時成立咗兩大立憲團體——粵商自治會同埋廣東地方自治研究社，其中**粵商自治會**就揀喺華林寺度。

到咗民國初期，國民黨官方就將華林寺入面嘅大部分寺產沒收嗮，民國十三年（1924年），廣州市政府為咗開路同籌集軍費，佢就將殿堂嘅廡廊拆咗改做民房，拍賣咗大部分寺內物品，凈低返五百羅漢堂、舍利塔等建築響度。

1949年中華人民共和國成立咗之後，黨同埋政府就實行咗宗教政策，重出咗好多錢嚟維修間寺院。

1963年，廣州市政府公佈咗呢間寺係市重點文物保護單位。

1965年，白石塔已經搬咗去蘭圃公園入面。

呢間寺喺1986年重新裝修之後恢復開放以嚟，又俾房屋宿舍逐漸收返嚟裝修，而裝修工程一直到1989年嘅五百羅漢堂先至搞掂。

1994年，白石塔從蘭圃搬返去華林寺入面嘅北邊位嗰度。

1996年，之前收埋喺舍利塔入面嘅舍利子都喺廣州市園林局嘅負責幫手，俾返埋華林寺度。

## 而家係點？
雖然話而家嘅華林寺喺繁華市區，但係佢都幾靜下。而家華林寺重幾大香火下，雖然話而家的返好少有真正攞住佛珠、讀經文嘅善男信女嘅人響度，但係到咗每年初一、十五等民間傳統嘅節日，重有好多人喺寺廟入面燒香、磕頭同埋讀唱啲經文。

## 建築
### 舍利塔
舍利塔有7米咁高，用咗星岩白石嚟整，佢表面係六面七層，每層樓都有劃住花紋響度。喺1965年拆咗嚿石塔嗰陣，就發現咗下面嘅石、木、銅、銀嘅四重套盒入面有有22粒佛舍利同埋38粒珍珠、3粒琥珀珠，1嚿沉香木呢啲寶物響度。
### 五百羅漢堂

由於華林寺冇咗大雄寶殿，所以五百羅漢堂變咗主殿。喺起好達摩堂之前，佢又係寺入面唯一嘅殿堂。而呢個殿堂喺道光廿九年（1849年）由嗰時嘅住持——祗園大師起嘅，佢帶返五百羅漢像到呢度按返個樣嚟整，而呢個工程喺咸豐元年（1851年）起好。而殿門上面掛住「五百羅漢堂」嘅牌。兩邊石柱度寫咗句對聯響度：「證菩提心現應真相，登歡喜地得自在觀。」入咗殿門嗰陣凈係見到一嚿笑口常開嘅大肚彌勒佛喺度。而佛後面就係寺院護法神將——韋馱大將軍。喺殿堂嘅北邊種有三嚿大佛響度：其中茲師佛喺左邊，釋迦牟尼佛祖喺中間，阿彌陀佛喺右邊。而殿堂嘅西牆重有個全身地藏王響度，東牆就有嚿用木頭整嘅千手千眼觀音立像響度。

五百羅漢堂嘅殿門係向南，從殿門到北邊嘅三寶佛像就係個南北中軸線。而東西兩邊就係回廊，成個殿堂圍成個中文字——「田」字噉，而佢嘅結構係水磨青磚墙同埋花崗岩石脚嘅結構，長44米，闊31米，入面有4個天井。喺1米幾高嘅基座度重放住五百羅漢響度。之前嘅佛像喺文革嗰陣冇咗，而家嘅佛像係喺1994年嗰陣，按返清朝光緒年間嘅《五百羅漢圖》同埋有關資料重新整嘅。喺材料方面，佢用咗優質嘅香檀木，之前係由浙江嘅工匠劃出嚟，再喺潮州、汕頭、福建同埋湖北度買咗麻布、泥灰同埋生漆等好多種材料，再經過縫、開窿、揼布、劃灰、打磨、逌漆、黐金等十幾道工序嚟整，而呢個工程喺1997年12月搞掂。

而家大部分新嘅羅漢像喺台基度，重有幾十個羅漢像排喺「妙相莊嚴」東邊嘅高架度。而且係密密麻麻噉排。

### 達摩堂
達摩堂係1997年嗰陣，為咗紀念達摩師祖先至重新起嘅殿堂。殿堂係向南嘅，喺殿堂前面嘅石柱度有嚿木刻，上面寫住對聯：「東土禪宗傳妙法，西域寶甸辟華林。」而呢個係話達摩嚟咗中國之後，傳播宗教文化嘅嘢。而殿堂嘅北牆中間嘅白石基上面重搞咗個好似印度僧人噉嘅菩提達摩塑像。而殿堂嘅東邊同西邊嘅牆度掛住兩幅雕畫，入面係寫咗達摩嚟咗中國之後嘅傳奇古仔，好似有「面壁九年」、「一葦渡江」、重有「只履歸西」等呢啲嘢。而呢嚿雕像有6.88米高、重10吨，佢喺佛山嗰邊用咗兩年時間嚟整嘅，重係世界上最大嘅達摩像。

## 附近嘅交通
*巴士：
*:華林寺站

## 睇埋
*錦綸會館
*仁威廟
*西來正街

## 註

## 連出去

* 第06期（西来初地、华林寺与禅宗传说） 何为祖师西来意 尽在拈花一笑间 - 《南方都市報》
約伯記

《**約伯記**》係《舊約聖經》嘅詩歌智慧書，亦係成本《聖經》最古老嘅書卷，約伯呢個名嘅含義係「仇視嘅對象」。

## 簡介
作者：以利戶
日期：公元前1500年
地點：烏斯

約百記寫一個好人遭遇種種大災難，喪失所有仔女同財產，身上又患令人厭惡嘅病。喺三篇詩體嘅對話裏面，作者描述約百嘅朋友同約百自己對呢一連串災難嘅反應。最後，上帝親自向約百講話。關於上帝點樣對待人類嘅問題係呢卷書討論嘅主題。

約百嘅朋友用傳統嘅宗教觀點來解釋約百嘅災難，認為上帝賞善罰惡，約百遭受災難，毫無欵問係佢犯咗罪。不過約百唔接受呢種解釋，唔承認自己應受咁殘酷嘅懲罰，因為佢係一個良善正直嘅人。佢唔明白上帝為乜畀咁多災難落喺好似佢噉嘅人身上，佢大膽質問上帝。不過約百冇失去信心，佢渴望能夠喺上帝面前稱義，重新享受義人嘅光榮。

上帝冇回答約百嘅間題，不過對佢嘅信心，就用滿有詩意嘅話來表示自己神聖嘅權力同智慧。約百終於謙虛承認上帝嘅智慧同大能，深深後悔自己曾經對上帝講咗任性激烈嘅話。

呢卷書嘅結尾記述約百恢復從前嘅景況，甚至比從前更加昌盛。上帝譴責約百嘅朋友唔領悟約百遭受苦難嘅意義。惟有約百深深了解上帝遠比一般傳統宗教所描述嘅更為偉大。

## 提要
# 序言（1章1節-2章13節）
# 約百同佢嘅朋友（3章1節-31章40節）
## 約百嘅埋怨（3章1-26節）
## 第一對話（4章1節-14章22節）
## 第二對話（15章1節-21章34節）
## 第三對話（22章1節-27章33節）
## 歌頌智慧（28章1-28節）
## 約百最後嘅話（29章1節-31章40節）
# 以利戶嘅話（32章1節-37章24節）
# 耶和華答約百（38章1節-42章6節）
# 結尾（42章7-17節）
黃大仙區康樂體育會

**黃大仙區康樂體育會**（，簡稱黃大仙區康體會、康體會）係香港黃大仙區一個地區性質體育組織，旗下足球隊而家參加緊香港甲組聯賽。

## 足球隊
### 球員名單

## 出面網頁
* 
* 
* 香港足球總會網頁球會資料

類:香港超級聯賽球會
類:黃大仙區
映月臺

**映月臺**，香港一組住宅大廈，喺九龍塘煙墩山腰，歸九龍城區，英文Moonbeam Terrace。南三邊有路包圍，西安域道、南義德道、東窩打老道，然而得安域道有入口。佢北面接鈺堡。

映月臺南面，窩打老道義德道交界，護土牆大大字寫住映月臺，由窩打老道入獅子山隧道，好容易睇到。

## 攷
藍田（廣田邨）巴士總站

藍田（廣田邨）巴士總站（Lam Tin (Kwong Tin Estate) Terminus）,位於觀塘區藍田碧雲道160號廣田邨廣逸樓旁，康栢苑金栢閣對面，屬露天坑狀專營巴士及專綫小巴總站。

## 路線資料
 以藍田（廣田邨）為總站的巴士路線有:

 14B  藍田（廣田邨）→ 牛頭角

 14D (特別班次) 藍田（廣田邨）→彩虹

 15X  藍田（廣田邨）→紅磡站

 16  藍田（廣田邨）→旺角柏景灣

 215P 藍田（廣田邨）→九龍站

 215X 藍田（廣田邨）→九龍站

 中途站:

 216M 藍田站→油塘站

 以藍田廣田邨為總站的專綫小巴路線有:

 62S 藍田（廣田邨）→尖沙咀 (海防道)

 63  藍田（廣田邨）→觀塘 (同仁街)

 76A 藍田（廣田邨）→基督教聯合醫院
李明柱

**李明柱**（이명주；Lee Myung-joo；）係南韓足球員，效力緊阿聯酋職業足球聯賽球會艾阿恩，司職中場。

## 球會生涯
2014年6月，以破韓國球員紀錄嘅500萬美金轉會費加盟阿聯酋職業足球聯賽球會艾阿恩。

## 國際賽生涯
2013年6月11號，首次代表國家隊出場，對陣烏茲別克。

## 出面網頁
*http://www.alainfc.ae/team
*http://www.transfermarkt.co.uk/myung-joo-lee/profil/spieler/217569
揼波拿

**揼波拿**（，），又寫做**氹波拿**，係起源自意大利嘅獎券遊戲，玩法同Bingo幾似，通常聖誕嗰陣一家大細一齊玩。傳到去澳門後，變咗做賭場入面一種賭錢遊戲。
獎券

**獎券**（正音：zoeng2 hyun3；俗音：zoeng2 gyun3）係種遊戲活動，先由各位玩家買獎券，每張獎券有唔同號碼，數量唔限，最後由搞手抽出中獎號碼，玩家憑有中獎號碼嘅獎券攞獎。而家唔少慈善團體都會用賣獎券嚟籌錢。

## 睇埋
*抽獎
*Bingo
*揼波拿
鰨沙

**鰨沙**，又叫**撻沙**、**大地魚**、**左口魚**、**比目魚**，學名叫**鰈形目**（**Pleuronectiformes**），扁身海魚，雙目向上，潛係海底沙捕食。又係食用魚，好常見。鰨沙唔係一種魚，而係幾百種魚，鮃科、鰈科、鰨科都有。根據唐朝人劉恂喺《嶺表錄異》嘅記載，當時南方人叫佢做鞋底魚，江淮人就叫佢做拖沙魚。

叫大地魚一般係魚乾。廣東人用來天然調味，會令啲湯特別鮮香，常用於雲吞麪。

## 來源
* 《嶺表錄異》

## 攷
和興路

**和興路**可以係：

* 和興路 (重慶)：喺重慶市涪陵區。
* 和興路 (哈爾濱)：喺黑龍江省哈爾濱市香坊區。
* 和興路 (綏化)：喺黑龍江省綏化市興安縣。
* 和興路 (青島)：喺山東省青島市，入面有2條。
* 和興路 (威海)：喺山東省威海市環翠區。
* 和興路 (煙台)：喺山東省煙台市，入面有2條。
* 和興路 (東莞)：喺廣東省東莞市，入面有4條。
* 和興路 (珠海)：喺廣東省珠海市金灣區。
* 和興路 (中山)：喺廣東省中山市古鎮。
* 和興路 (香港)：喺香港北區。
* 和興路 (通化)：喺吉林省通化市柳河縣。
* 和興路 (龍岩)：喺福建省龍岩市漳平市。
* 和興路 (漳州)：喺福建省漳州市龍海市。
* 和興路 (杭州)：喺浙江省杭州市江干區。
* 和興路 (湖州)：喺浙江省湖州市長興縣。
* 和興路 (玉溪)：喺雲南省玉溪市通海縣。
* 和興路 (南通)：喺江蘇省南通市崇川區。
雅歌

《**雅歌**》係《舊約聖經》嘅詩歌智慧書，成卷書中心係講男女間愛情嘅歡悅同相思嘅憂苦。

## 簡介
作者：所羅門
日期：公元前970年
地點：耶路撒冷

雅歌係一本愛情嘅詩歌集，以詩體描寫一男一女互相傾訴愛情。有譯本叫呢卷書做「所羅門嘅歌」，因為希伯來原文註明呢啲詩歌係所羅門嘅作品。

猶太人認為呢卷書係描寫上帝同佢選民嘅關係，不過基督徒就認為係描述基督同教會嘅關係。

## 提要
# 開始嘅追求同滿足（1章1節-1章7節）
# 脫離自己嘅呼召同功課（2章8節-3章5節）
# 與主同活（3章6節-4章5節）
# 與主同升天（4章6節-5章1節）
# 更深嘅功課同認識（5章2節-6章3節）
# 生命豐滿嘅成熟（6章4-13節）
# 與主同工（7章1-13節）
# 被提之前（8章1-14節）
塘蝨

**塘蝨**，又叫**塘虱**，學名叫**鬍鯰科**（**Clariidae**），係種淡水魚，亦係隻好常見嘅食用魚。
牙帶

**牙帶**，學名叫**帶魚科**（**Trichiuridae**），係種長蛇形嘅海魚，亦係隻好常見嘅食用魚。
UFODJs

**UFODJs**，全名**Ultra Funky Origins**，係一對新晉嘅唱片騎師組合、音樂製作人，由DJ Tommy同DJ Galaxy組成。佢哋扮成兩隻嚟到地球嘅外星人UV & UI，着住adidas嘅衫同鞋、戴住「外太空騎士」頭盔嚟創作音樂同捽碟，並參與Top100 DJs競選。佢哋重響6月1號喺北京居庸關舉辦嘅2014長城音樂節道現身。

## 成員
***DJ Tommy** ，著名DJ，1991年、1992年、1996年香港DMC DJ大賽冠軍同1996年度 Technics 世界DJ大賽嘅亞軍。

***DJ Galaxy**，知名DJ、農夫製作音樂，係1998年、1999年香港DMC DJ大賽冠軍。

## 外星人形象
UFODJs扮嘅UV同UI，係兩隻流浪嘅外星人，從1960年就一直存在響人類嘅世界，佢哋一直偽裝成人類無被人發覺。UFODJs用人類無法想像的視界去顛覆人類對外星人同音樂嘅認識。

## 攷

## 連出去
*UFODJs網站
*UFODJs嘅Facebook
*UFODJs嘅Twitter
*UFODJs嘅Mixcloud
*UFODJs嘅Youtube
*UFODJs嘅微博
DJ Galaxy

**DJ Galaxy**（），本名**鄭智華**，係香港知名DJ、音樂監製、經紀。佢曾經響1998年、1999年兩次攞到香港DMC DJ大賽冠軍。2002年，加入農夫做DJ，有時為佢哋作曲。2012年，同DJ Tommy組成DJ組合UFODJs並響2014年參加Top100 DJs音樂節。

## 攞獎
*1998年 香港DMC DJ冠軍
*1999年 香港DMC DJ冠軍

## 參考資料
*DJ Galaxy 新浪微博
*UFODJs 網站
以賽亞書

《**以賽亞書**》，天主教叫《**依撒意亞先知書**》，係《舊約聖經》嘅大先知書，記載關於猶大國同耶路撒冷嘅背景資料，同埋當時猶大國嘅人民喺耶和華面前所犯嘅罪，重透露耶和華將要採取判決同拯救嘅行動。

## 簡介
作者：以賽亞
日期：公元前680年
地點：耶路撒冷

以賽亞書係用公元前第八世紀末，住喺耶路撒冷一位偉大先知嘅名命名嘅。成卷書可以分為三部分：
#第1至39章係當南國猶大被強國亞述國威脅時寫成嘅。以賽亞深知猶大嘅危機唔單止係亞述武力嘅威脅，更係由於國家犯咗違背上帝命令、唔信靠佢嘅後果。先知用種種嚴厲嘅警告同實際行動規勸人民同領袖要過公平正義嘅生活，重警告佢哋如果拒絕聽從上帝嘅命令，將招致敗亡毁滅。以賽亞又預言將來會有和平嘅日子，重會喺大衛嘅後代出現一位理想嘅君王。
#第40至55章係喺好多猶大人被擄到巴比倫，喺沮喪絕望嗰時寫嘅。先知宣佈：上帝將釋放佢嘅子民，領佢哋返回耶路撒冷，開始新嘅生活。呢幾章嘅主題講明上帝係歷史嘅主宰，而上帝對佢子民嘅計劃包括佢哋對列國嘅使命，列國將因以色列蒙福。有關「耶和華嘅僕人」經文喺舊約聖經中最為人所熟悉。
#第56至66章主要係向已經返咗耶路撒冷嘅人民講嘅嘢。嗰時人民急切需要保證，即係上帝將實現對佢哋國家嘅應許。先知表示對公理正義嘅關懷，亦重視遵守安息日、獻祭同祈禱。耶穌開始工作嗰陣曾經引用第61章1-2兩節，來表明佢嘅使命。

## 提要
# 警告同應許（1章1節-12章6節）
# 對列國嘅懲罰（13章1節-23章18節）
# 上帝對世界嘅審判（24章1節-27章13節）
# 進一步嘅警告同應許（28章1節-35章10節）
# 猶大嘅希西家王同亞述人（36章1節-39章8節）
# 應許同盼望嘅信息（40章1節-55章13節）
# 警告同應許（56章1節-66章24節）
以西結書

《**以西結書**》係《舊約聖經》嘅大先知書，裏面有好多異象同使徒約翰所寫嘅《啟示錄》有好多類似嘅地方。

## 簡介
作者：以西結
日期：公元前570年
地點：巴比倫

先知以西結喺公元前586年耶路撒冷陷落前後住喺巴比倫過流亡嘅生活，佢嘅信息係針對流亡到巴比倫同留喺耶路撒冷嘅人民發嘅。

以西結書內容分為六部分：
#上帝選召以西結做先知。
#警告人關於上帝嘅審判同耶路撒冷嘅城毁。
#預言迫害同誘惑上帝子民嘅國將受懲罰。
#安慰耶路撒冷淪陷後嘅以色列人，並預言有光明嘅前途。
#預言歌革嘅滅亡。
#以西結對復國同重建聖殿嘅遠象。

以西結係一個有堅定信心同豐富想像力嘅人。佢好多深遠嘅見解都藉異象表達，佢嘅信息往往由象徵性嘅行動顯示出來。以西結重視內心同靈性上嘅更新，強調每個人應該對自己嘅罪負責，同時宣佈佢對復興國家抱嘅希望。佢肩負祭司同先知嘅雙重職務，所以特別關心聖殿同聖潔嘅事。

## 提要
# 以西結蒙召（1章1節-3章27節）
# 預言耶路撒冷嘅災難（4章1節-24章27節）
# 上帝審判列國（25章1節-32章32節）
# 上帝對佢子民嘅應許（33章1節-37章28節）
# 預言歌革嘅滅亡（38章1節-39章29節）
# 對將來聖殿同埋故土嘅遠象（38章1節-39章29節）
電磁力

**電磁力**係四種基本作用力嘅其中一個，其餘重包括強作用力、弱作用力同萬有引力。
但以理書

《**但以理書**》係《舊約聖經》嘅大先知書，呢卷書係以第一人稱嘅語氣記述，顯示作者可能係但以理本人。

## 簡介
作者：但以理
日期：公元前536年
地點：巴比倫

但以理書係猶太人處喺殘暴異教國王迫害下忍受苦難時寫嘅，作者用故事同異象鼓勵當代人民，話佢哋知上帝將打擊暴軍嘅統治，恢復佢子民嘅主權。

但以理書可以分為兩部份：
#關於但以理同埋同佢一齊流亡嘅同伴嘅故事，佢哋點樣藉對神嘅信心同順服贏敵人。呢個故事以巴比倫同波斯王國時代做背景。
#但以理所見一連串嘅異象，以象徵性嘅事物表示巴比倫同幾個帝國嘅興衰，同時預言異教壓迫者嘅沒落同上帝子民嘅勝利。

## 提要
# 但以理同佢朋友（1章1節-6章28節）
## 但以理喺巴比倫（1章1-21節）
## 但以理幫尼布甲尼撒王解夢（2章1-49節）
## 但以理三個朋友受考驗（3章1-30節）
## 尼布甲尼撒嘅自白同改變（4章1-37節）
## 伯沙撒王嘅厄運（5章1-31節）
## 但以理喺獅子坑（6章1-28節）
# 但以理嘅異象（7章1節-12章13節）
## 四獸（7章1-28節）
## 公綿羊同公山羊（8章1節-9章27節）
## 天上嘅使者（10章1節-11章45節）
## 末日（12章1-13節）
達尼爾

**達尼爾**（**Daniel**，），又譯**但以理**，係聖經人物，本身係猶大王國嘅希伯來人，畀新巴比倫王國捉咗後服侍巴比倫王尼布甲尼撒二世。

## 睇埋
*但以理書
里斯本地震

**里斯本地震**，或者叫**里斯本大地震**，通常係指1755年11月1號當地上晝9點40分喺葡萄牙王國首都里斯本嘅一場好大規模嘅地震，估計死咗差唔多十萬人，幾乎摧毀晒成個里斯本。根據地震學家估計，呢次地震規模去到9級，而震央喺葡萄牙聖文森角西南偏西大約200公里嘅大西洋入面。
華縣地震

**華縣地震**，或者叫**華縣大地震**，係指1556年1月23號（大明嘉靖三十四年十二月十二）喺陝西華縣嘅一場好大規模嘅地震，因為係明世宗嘉靖年間發生，所以又叫**嘉靖大地震**。呢場地震估計死咗差唔多83萬人，係史上死得最多人嘅地震。根據地震學家估計，呢次地震規模去到8級。
廣東省人民醫院

**廣東省人民醫院**（）係中國廣東省嘅其中一間省級三甲醫院機構。之前嗌過**廣州中央醫院**（）嘅名。呢間醫院既係廣東省入面，最大嘅綜合性醫院，又係中國內地規模最大、綜合實力最強嘅其中一間醫院。呢間醫院喺1946年成立。而上面嘅7個標題大字係1950年嗰陣，由葉劍英用毛筆寫喺張兩呎方嘅宣紙出嚟嘅。

## 史
### 成立初期
喺1946年嘅抗日戰爭勝利之後，有好多官員都想搵返個官嚟做，嗰時有位嗌李廷安嘅人就唔想做上海市衛生局局長。就係因為佢老豆一世出嗮貢獻喺北平（而家係北京）、上海、四川嘅醫藥衛生事業發展嗰邊，佢就為咗報返桑梓嘅人情，就喺廣州嗰邊起咗間協和式醫學院同埋協和醫院式嘅醫院。就喺1946年，廣州中央醫院正式成立。

### 廣州中央醫院時期
呢間醫院成立咗之後，嗰時嘅醫院病歷差唔多都係清一色嘅雞腸書寫，甚至連專家查房都要用英文嚟問。而住院醫師同埋實習醫師方面，都係24個鐘嘅住院負責制，佢每年都成日向醫生搞考核，合格咗先至有得入嚟，唔合格或做得唔好嘅，唔好意思，炒魷。

因為李廷安負責起嘅其中兩間醫院度，其中有一間喺廣州淪陷嗰陣整冧咗。喺光復咗之後，李廷安重請咗合眾工程師事務所攞咗「廣州中央醫院建築惠福西路醫院第二期工程設計圖」嚟負責設計廣州中央醫院嘅二期工程。但係，由於惠福西路嘅醫院已經唔夠需求，佢就重新揀個地方嚟新起間醫院。佢之前諗住揀二沙島嗰度，但係由於嚿地皮要好多錢先至可以買，結果就冇揀到呢度喇。佢最後就揀咗喺而家東川路同埋中山三路、中山二路嘅交界嗰嚿地嚟起間新嘅醫院。不過嗰時，嗰笪地隔籬就係間好荒涼嘅殯儀館。後嚟李廷安就通過搞市政府同埋國際紅十字會、銀行同埋廣州善後救濟署嚟幫手捐錢嚟負責起間醫院。而呢間醫院喺1947年起好。

後嚟到咗1949年嘅中國解放之前，由於國民黨中央衛生部長嚟咗廣州，重命令嗰時做緊廣州中央醫院嘅院長——鐘世藩，話要帶嗮成間醫院嘅巨額資金，冚唪唥搬嗮去臺灣嗰邊。由於鐘院長憎嗮啲國民黨嘅腐敗制度，即刻唔喺廣州度搞喇，喺1950年，佢將啲醫院財產（包括埋文書、信件、圖書，房屋、藥品、醫療同生活器材、建築材料等）畀嗮下任嘅院長——陳汝棠。

到咗1949年10月15號嘅凌晨，喺惠福西路嘅廣州中央醫院門診部嘅二樓騎樓上空掛咗嚿五星紅旗喺度。嗰時係廣州城入面，其中一度出現得最早嘅旗，而呢支旗就搞到好多人嚟睇佢。嗰時成間醫院都冇人知係邊位醫生掛咗個五星紅旗響度，過咗十幾日都係噉，而掛國旗嘅人都唔夠膽認頭。

醫院喺1951年正式改名嗌「廣東省人民醫院」。喺1952年1月1號，總院正式搬咗去而家嘅東川路同埋中山二路交界嘅東南邊冇幾遠嗰度。

### 文革嗰陣
喺20世紀60年代，由於中蘇關係惡化，嗰陣時嘅毛主席就搞話備戰、備荒、為人民嘅三樣服務，就喺1969年9月，衛生部軍管會喺天津度開咗全國醫藥衛生戰備會議，就搞咗個針灸麻醉嘅任務出嚟。因為國家一打仗，可以喺冇麻醉藥嗰陣降低部分手術嘅痛苦程度。嗰時嘅國家領導人都睇實嗮針灸麻醉嗰行。喺1971年11月26號，嗰陣時嘅總理——周恩來同越南總理範文同嚟咗廣東省人民醫院度睇針灸麻醉手術嗰行。

喺1973年，阿根廷嗰邊就派咗由心血管病專家、麻醉師、護士呢行7人隊喺嗰時衛生部部長——利歐達嘅帶領入面嚟咗中國內地。佢同周總理傾緊中國嘅心血管病事業發展嗰陣，利歐達就話，如估發展中國嘅心血管病事業，一定要有個工作隊喺境外學習先至得。結果周總理就嗌咗阿根廷嘅專家去咗京滬穗呢三個地方嚟揀交流醫院同埋人員出嚟。而阿根廷代表就決定揀廣東省人民醫院去阿根廷嗰邊學心血管病技術，結果俾周總理批准咗。

### 改革開放之後
喺1982年開始，間醫院重連續5屆做咗世界衛生組織嘅心血管疾病研究合作中心，佢喺心內科、心外科、心兒科基礎研究同埋臨床研究方面嘅全面發展，喺醫療技術重去到國際嘅先進水準，有好多嘅研究技術領域都去到發達國家咁滯。而肺癌研究所喺中國內地入面，最早搞單病種首席專家制，重喺醫肺癌、乳腺癌呢啲單病種嘅效果都領先過好多國內嘅醫院。尤其係呼吸疾病嘅介入治療、白血病防治、神經內科、神經外科、骨科、骨質疏鬆防治、精神醫學、心身醫學、康復醫學、燒傷科、眼科、消化內科、普通外科、影像醫學科同埋臨床藥理學研究呢啲專業，重維持同發展咗佢嘅優勢。

間醫院喺1997年嘅成立50週年嗰陣，重攞埋「高等醫學院校教學醫院」嘅稱號。

### 21世紀
*2003年初，呢間醫院喺打擊沙士嗰方面，攞咗唔少嘅成效。
*2004年初，呢間醫院重參加咗南亞大海嘯嘅救災任務。
*2007年9月，呢間醫院第一次攞咗18間醫保信用AAA级入面嘅其中一間定点醫療機構。
*2008年5月，呢間醫院重參加咗汶川大地震嘅救災任務。
*2010年5月，呢間醫院全力保障咗第16屆亞洲運動會嘅醫療保障工作。

## 院區

呢間醫院一共有1間大醫院同3個門診部，分別喺：
*大醫院：廣州市越秀區東川路同中山二路嘅交界東南邊冇幾遠嗰度，入面重有呢啲研究所：
*:廣東省心血管病研究所
*:廣東省老年醫學研究所
*:廣東省精神衛生中心
*:廣東省肺癌研究所
*:廣東省腫瘤治療中心
*門診部：
*:惠福：廣州市越秀區惠福西路（進步里嘅東邊隔籬，仙鄰巷嘅西邊）。
*::廣東省人民醫院健康管理中心都喺呢個院區
*:合群：廣州市越秀區合群一馬路，隔籬冇幾遠就係河邊同埋隧道。
*:平洲：佛山市南海區平洲永安中路入面，平洲中心文化廣場隔籬

## 出面網頁
* 广州中央医院首任院长李廷安 廣州文史
* 钟南山父亲曾拒绝国民党潜逃令留守广州 水母網

## 註
耶利米書

《**耶利米書**》係《舊約聖經》嘅大先知書，內容主要係先知耶利米嘅講辭，亦包括以第三人稱提及先知嘅傳記材料。

## 簡介
作者：耶利米
日期：公元前560年
地點：耶路撒冷（大部分）

先知耶利米係公元前七世紀末到六世紀初嘅人。喺佢長期執行先知任務時，佢警告上帝嘅子民，由於佢哋拜偶像犯罪，國家將蒙受嚴重嘅災難。佢在世嗰陣親眼睇見預言嘅實現，耶路撒冷陷喺巴比倫尼布甲尼撒手中，城同聖殿被毁，猶大王同好多人民被放逐去巴比倫。佢亦預言將來人民要歸回故土，重整家園。

耶利米書可以分為五部份：
#耶利米蒙召。
#當約西亞、約雅敬、約雅斤、西底家諸王統治時上帝傳畀猶大同佢嘅統治者嘅信息。
#耶利米秘書巴錄嘅回憶錄，包括耶利米嘅預言同生平重要嘅事蹟。
#耶和華指示有關列國嘅信息。
#附錄：記述耶路撒冷嘅陷落同人民被擄到巴比倫嘅經過。

耶利米係一個感情豐富、熱愛同胞嘅人。佢唔鍾意宣判人民嘅罪。喺好多經節裏面，佢透露心中無限嘅感慨，描述佢因為蒙召做先知而受嘅各種痛苦。喺佢心中，上帝嘅話如火焚燒一樣，佢唔可以唔講。

呢卷書裏面有啲重要嘅話超越耶利米自己嘅時代而指向新約嘅日子。嗰時，上帝嘅子民將遵守新約，唔再需要導師嘅提醒，因為新約要寫喺佢哋心裏面。

## 提要
# 耶利米蒙召（1章1-19節）
# 約西亞、約雅敬、約雅斤、西底家諸王時代嘅預言（2章1節-25章38節）
# 耶利米嘅生平事蹟（26章1節-45章5節）
# 斥責列國嘅預言（46章1節-51章64節）
# 耶路撒冷嘅陷落（52章1-34節）
八寶鴨

**八寶鴨**係一味上海菜，即係釀咗好多種餡嘅鴨，餡通常都會有蓮子、冬菇、冬筍、火腿、豬肉、栗子、蝦仁同糯米，將餡釀入鴨身，將佢蒸熟或者炸熟，最後淋返個紅燒汁就得。

## 睇埋
*霸王鴨
鷓鴣粥

**鷓鴣粥**係一味粵菜，個名有粥字，但唔係落米煲。正宗鷓鴣粥會先用鷓鴣燉湯，再將煲完湯嘅鷓鴣起肉剁成茸，再溝埋蛋白同參薯茸，放返落鷓鴣湯煮滾就得。坊間話鷓鴣粥可以降火同紓緩喉痛聲沙。
鯪魚球

**鯪魚球**係用鯪魚肉整嘅肉丸，通常會落埋髮菜絲同陳皮茸整，起源自中山，而順德 比較出名食鯪魚餅，通常用嚟送粥或者炸熟點蜆蚧醬食。

## 睇埋
*魚蛋
周永康 (香港)

**周永康**（**Alex Chow Wing-hong**，），係香港學運領袖，香港專上學生聯會前任秘書長，讀緊香港大學比較文學及社會學雙主修四年級，做過香港大學學生會外務副會長同《學苑》副總編輯。

佢帶領學聯參加和平佔中運動，參加過2014年7月2號嘅「佔中預演」，曾經畀差人拉，但佢之後同其他被拉嘅學聯成員「踢保」，最終令警方暫時放棄檢控。

## 攷

類:香港監犯
香港專上學生聯會

**香港專上學生聯會**（簡稱**學聯**，，縮寫**HKFS**）係香港學生組織，由五間大專院校嘅學生會組成，成立目的係為咗推動學生運動同增加學生對社會嘅投入，路向係「放眼世界，關心社會，建設民主中國，爭取同學權益」。學聯亦係香港市民支援愛國民主運動聯合會（支聯會）創會會員，亦被睇成泛民主派一份子。
煎釀鯪魚

**煎釀鯪魚**係一味順德菜，做法好考功夫，要將鯪魚起肉去骨，撈埋馬蹄、冬菇、蝦米、陳皮、芫荽、蔥、生粉打成魚膠，再釀返入魚皮做返魚形，跟住煎熟或者炸熟就得。
均安蒸豬

**均安蒸豬**係一味順德菜，起源自均安，通常擺酒先至有得食，被人叫做順德菜嘅「貴族」。

均安蒸豬用到50-100公斤嘅豬仔成隻上，先燒一燒塊皮，用釘扒反覆咁拮窿，然後起骨，再用燒酒、鹽、五香粉加埋中藥香料醃勻全身，再放入杉木做蒸箱用大火蒸約莫半個鐘到熟晒，最後面頭灑上芝麻就得。因為用嘅係細豬，脂肪連埋皮厚得嚟唔會太漏，肉質蒸完之後都唔會嚡，食嘅時候配埋鹽蔥醬，係搞村宴或者大時大節至會食到嘅農家手工菜。
幸運曲奇

**幸運曲奇**係美國唔少唐餐館都有嘅曲奇，用麵粉、糖、雲呢拿同牛油焗起，入面空心，有張寫上運程嘅紙條。
熊貓快餐

**熊貓快餐**（英文：**Panda Express**）係美國嘅快餐店，主要賣美式唐餐，好多商場、超級市場、車站都有分舖。
潛艇三文治

**潛艇三文治**係種美國式三文治，用長身百吉包夾住各種肉食、芝士、菜蔬、香料同醬汁嘅餡，個樣睇落似隻潛艇。

## 睇埋
*越南法包
百吉包

**百吉包**（法文：**Baguette**），又叫**長法包**或者**法包**，係法國最常見嘅麵包，正宗只會用水、麵粉、依士同食鹽去整，唔會落牛油、其他食油或者食糖，搓成長棍形，焗起比較硬身。

百吉包可以切成細塊配牛油食，亦可以破開兩邊整潛艇三文治。

## 睇埋
*越南法包（包身用到麵粉同粘米整）
*拖鞋包
*百吉圈
柏林國際影展

**柏林國際影展**（），又叫**柏林國際電影節**，係德國柏林由1951年開始每年2月搞嘅影展，同意大利嘅威尼斯影展、法國嘅康城影展合埋叫「世界三大藝術影展」。
三更2之餃子

《**三更2之餃子**》係一部由陳果執導嘅恐怖片，由陳可辛做監製，由楊千嬅、梁家輝、白靈同楊愛瑾領銜主演，2004年上畫。
曱甴屋

**曱甴屋**係種動物陷阱，專門用嚟捉曱甴。佢係個用卡紙整嘅屋仔，裏面有黏蟲膠同誘餌，吸引曱甴入去，有入無出。

## 睇埋
*老鼠夾
DJ Tommy

**DJ Tommy**，又叫**張天誌**，原名**張進偉**，係香港DJ兼音樂製作人，1999年曾經同MC仁、李燦森等2人夾粗口歌樂隊大懶堂，2004年同陳冠希、陳奐仁合作搞CMD唱片公司，2011年自己搞個天誌藝人管理公司，旗下藝人有農夫等。

## 專輯
*1999年：《Scratch Rider》
*2001年：《Respect For Da Chopstick Hip Hop》
*2003年：《DJ Tommy》《Updated Software 2.0 EP》
*2009年：《Vinyl-CD-MP3》

## 榮譽
*1991年度香港DMC DJ冠軍 
*1992年度香港DMC DJ冠軍 
*1992年度 Technics 世界DJ冠軍大賽第8名 
*1996年度香港DMC DJ冠軍 
*1996年度 Technics 世界DJ冠軍大賽的亞軍 
*1997年度 Technics 世界DJ冠軍大賽第6名
*2005年度British televison advertising craft award最佳音樂創作獎
*2008年度十大中文金曲金曲作曲《全民皆估》

## 出面網頁
*DJ Tommy官方網站
*天誌

## 參考
*last.fm-DJ Tommy

類:香港音樂製作人‏‎
十年建屋計劃

**十年建屋計劃**係香港總督麥理浩喺1972年提出嘅一項公共房屋計劃，目的係喺1973年至1982年十年間為180萬香港居民提供設備齊全、有合理居住環境嘅公共房屋單位。呢項計劃改變過去香港政府對公共房屋淨係追求數量嘅態度，而開始注意公共房屋嘅質素，例如設施同埋居住環境。計劃亦配合新界嘅新市鎮發展，包括荃灣、沙田同埋屯門三坦地方，減輕因為港九市區人口過份擠迫而形成嘅社會唔安定。

1982年，由於實際建屋量重距離目標好遠，香港政府決定將計劃順延5年至1987年。呢個計劃完結之後，一共起咗可以畀150萬人居住嘅單位，都係比起最初目標少30萬人。香港政府喺同年推出長遠房屋策略取代十年建屋計劃。

## 睇埋
* 屋宇建設委員會
自衞隊

**自衞隊**係日本嘅國防部隊，因為日本輸咗二戰之後，佢嘅「和平憲法」唔畀佢成立軍隊，所以就只能夠搞「自衛隊」負責國土嘅自我防衛。
君主

**君主**，又叫**君王**、**國君**，係君主制國家嘅元首，通常係終身。

## 睇埋
*君主制
*君主專制
*君主立憲制
集體自衞權

**集體自衞權**係指當一個國嘅盟國畀人攻擊時，都可以出兵幫手防衞嘅軍事權力。

日本打輸咗二戰之後，佢嘅「和平憲法」本來被剝奪咗集體自衞權，但係到2014年時任內閣總理大臣安倍晉三就透過釋法去解禁集體自衞權。
龍之谷

**龍之谷**（；；），中國內地可以嗌**龍之谷**（），臺灣嗰邊嗌**新龍之谷**（），係一款由韓國公司Eyedentity Games喺2010年開發嘅大型多人角色扮演網上遊戲，用到非鎖定式第三人稱視角，令玩家可以完全控制自己用嘅角色嘅動作。呢隻網上遊戲喺中國大陸、臺灣、香港、日本、美國、馬來西亞、星加坡、泰國、越南、柬埔寨、印尼、歐洲都有得玩。

## 分級

## 發佈日期

### 南韓
*2010年3月——2012年11月25號：由NEXON代理。
*2012年11月28號——：轉畀南韓Actoz Soft代理。

### 中國
*2010年7月22號——：由盛大網絡代理。
*2014年1月9號——：發佈咗佢嘅頁游版。

### 臺灣
*2010年10月8號。——2013年11月11號：由遊戲橘子代理。
*2013年11月12號：由遊戲新幹線代理。

### 日本
2010年5月27號——：由NHN Japan代理。

### 美國
2011年7月26號——：由美國Nexon代理。

### 馬新地區
2011年8月16號——：由Cherry Credits代理。

### 泰越柬
2012年3月27號——2013年中：由Asiasoft代理。
2013年中——：由PLAYPARK代理。

### 印尼
2012年7月——：由Gemscool代理。

### 歐洲
2013年2月27號——2013年10月24號
:2013年10月24號——29號：一個服務器畀咗盛大。

## 古仔背景
由於阿路他利亞唔停噉發生咗邪惡龍族同埋怪獸嘅襲擊。喺大陸嘅一個細村入面有位攞住希望之鑰匙嘅僆女。有啲高級牧師同魔法師聽到佢出咗嚟就去搵佢嚟，甚至連統治世界嘅邪惡勢力都逳埋手。而勇士都搞入咗呢單爭鬥入面。而勇士嘅目標就係救返阿路他利亞。

## 遊戲職業
到而家為止，龍之谷嘅遊戲係分開咗8個遊戲職業，其中每個職業有2個細類、細類之間重有2個細類；其中分別係：

轉職等級：
*一轉：15
*二轉：45

## 遊戲系統

呢個遊戲係有以下呢啲特色系統：

### 成就系統
基本信息：
:頭像、等級、名稱、HP/MP、翻生寶玉（翻生嗰陣扣1粒）、翻生石（自己或隊友翻生嗰陣扣1粒）

頻道：
*而家你喺邊個頻道同地區

任務：
*而家做緊嘅詳細任務摘同方向導航

郵件：
*如估有未讀郵件嘅話會話畀你知去城鎮入面嘅郵箱度攞或者係㩒郵件去睇。

常用功能：
*包括咗人物屬性、有乜道具、技能一覽、社交面板、任務一覽、睇地圖、成就同系統面板

經驗值槽：
*睇家陣嘅角色同經驗數

疲勞值槽：
*入副本嗰陣就扣疲勞，如估冇嗮疲勞嘅話就唔可以入去副本。

攻擊狀態：
*㩒Tab掣轉係咪攻擊嘅狀態。

鼠標狀態：
*㩒Ctrl掣轉係咪鼠標狀態（正前面有冇四角箭咀同鼠標箭咀）

方便嘅地圖：
*睇到家陣嘅細場景地圖，可以㩒「+」或「-」掣嚟校個顯示區域。

### 任務系統
呢個遊戲嘅任務系統係分開咗主線同支線兩個。

#### 主線任務
主線任務係引導啲玩家佢探索求其邊個地下城，同時重深入成個龍之谷世界嘅核心。

#### 支線任務
支線任務係幫玩家提供好豐富嘅獎勵，喺新手村嘅支線任務就可以將引啲玩家深入噉睇下遊戲嘅系統同功能。

### 成就系統
呢個遊戲嘅成就可以分開下面呢啲：
*一般成就：可能用到同遊戲功能有關嘅成就。
*關卡成就：喺指定地下城入面符合要求先至攞到嘅成就。
*探索成就：入去各個地圖嗰陣，攞到嘅成就。
*活動成就：按日或按星期搞掂嘅指定成就。

### PvP系統
PvP系統重可以嗌PvP競技場，佢係玩家唔單止喺挑戰地下城嚟消滅怪物之外，重可以喺≥2個玩家之間嚟挑戰嘅場所。

### 地下城系統
地下城系統就係龍之谷玩家入面需要冒險嘅場所。

### DWC系統
DWC系統係喺競技場入面體驗出嚟嘅一種新嘅競技模式，佢係為咗畀讓全世界嘅玩家喺同樣環境入面體驗比賽。

### 怪獸系統
龍之谷入面，每個場地係分開咗5個難度，係從最低嘅級（簡易）升到最高嘅級（深淵）。而且一個場地有幾個地域，過嗮啲地域之後，最後嚟打最終地域嘅BOSS。

### 城鎮決鬥系統
呢個系統最先喺2012年3月22號出現，佢嘅原理係唔使轉台，唔使發消息等人，可以喺村入面申請1V1對抗，之後出個競技場嚟快速到戰鬥入面。

## 衍生作品
*龍之谷：破曉奇兵
*龍之谷：勇士
*龍之谷：大陸探險
*破曉之光

## 出面網頁
### 遊戲官網
以下所寫嘅網站都係同龍之谷有關嘅唯一正規官網。千祈冇去埋嗮啲同遊戲嘅官網個樣差唔多嘅山寨網站，因為嗰啲網站大多數都係有木馬同埋電腦病毒，會偷咗你嘅網遊賬號都未知：

* EYEDENTITY GAMES 開發商
* Dragon Nest官方網頁(韓國)
* 龙之谷官方网页(中国大陆)
*:龙之谷官方网页(中国大陆嘅页游版)
* Dragon Nest官方網頁(日本)（日本地區以外嘅用戶係唔畀入）
* Dragon Nest官方網頁(台灣、香港)
* Dragon Nest官方网页(马来西亚、新加坡)
* Dragon Nest官方网页(美国、加拿大、澳大利亚、新西兰)
* Dragon Nest官方网页(泰国、越南)
* Dragon Nest官方网页(俄罗斯)
* Dragon Nest官方网页(印度尼西亚)（印尼地區以外嘅用戶係唔畀入，連搜索引擎都搵唔到。）
* Dragon Nest官方网页(欧洲)（歐洲地區以外嘅用戶係唔畀入）
* Dragon Nest官方网页(拉美)

## 註

類:客戶端遊戲
類:網頁遊戲
類:Android遊戲

類:iOS遊戲
類:動作遊戲
類:冒險遊戲
頓涅茨克州

**頓涅茨克州**（國語譯名；，粵文譯**當尼斯克州**）係烏克蘭東面一州，首府頓涅茨克，面積26,517平方公里，人口436萬。馬里烏波爾同巴赫穆特呢啲喺俄羅斯入侵烏克蘭期間出名交火激烈嘅地方都喺頓涅茨克州裡面。

2014年，頓涅茨克州嘅親俄武裝分子喺俄羅斯操縱下發動叛亂，成立畀烏克蘭當局列為恐怖組織嘅傀儡政權頓涅茨克人民共和國。
繯首

**繯首**、**絞刑**、**問弔**、問吊係一類死刑——靠用繩勒住個犯人條頸嚟殺死佢，所用嘅工具有好多種。受刑者嘅多數死因，係氣管及頸血管被壓而搞到腦缺氧，或者頸椎之中嘅神經器官被扯斷。

文化唔同，西方古代用嚟處死低層人。而古中國，就認為死後留返條全屍有尊嚴，通常尊貴之人，至可以「賜」佢吊頸死，例如大唐楊貴妃。

## 睇埋
*上吊

類:死刑
西班牙君主一覽

**[[西班牙君主]]**係西班牙嘅元首，當今國王係菲臘六世。

名義上，西班牙君主係指緊自1492年之後，西班牙由伊莎貝拉一世同費迪南二世統一先有嘅稱呼，簡單啲嚟講西班牙君主係由伊莎貝拉一世同費迪南二世開始計嘅。

## 稱號

## 歷史

## 歷任國王
### 未初步統一前
西班牙響未統一之前曾經係羅馬帝國轄下嘅一個省（西班牙文：Hispania），之後好多公國、王國、軍權等等乘機掘起。想知道響1474年之前存在響伊比利半島上嘅政權同埋佢哋嘅國王，可以去睇：

* 西哥德國王一覽
* 阿斯圖里亞斯國王一覽
* 納華拉國王一覽
* 利昂國王一覽
* 亞拉岡國王一覽
* 加利西亞國王一覽
* 卡斯提亞國王一覽

### [[特拉斯塔馬拉王朝]]
1474年，利昂、卡斯提亞公主伊莎貝拉同亞拉岡王子費迪南聯婚。同年，伊莎貝拉登基做女王，係伊莎貝拉一世；而費迪南就響1479年由父王環二世手上接過王位，成為亞拉岡國王，係費迪南二世（又叫卡斯提亞嘅費迪南五世）。自此，伊比利半島上三大王國──利昂王國、卡斯提亞王國同亞拉岡王國正式聯合，初步統一西班牙，但依然係「共主聯邦」。1504年，環娜一世正式繼位成卡斯提亞女王；1516年又登基成亞拉岡女王。佢同哈布斯堡王子菲臘結婚，兩公婆共治，之後佢哋個大仔卡洛斯一世登基做國王，西班牙入哈布斯堡王朝。

### [[西班牙哈布斯堡王朝]]
1516年，卡洛斯一世得以同阿媽環娜一世共治（掛名共治，因為環娜一世畀人軟禁，所以實際上係得佢一個做國王），而佢老豆菲臘一世係哈布斯堡王朝出身，所以亦開啟咗西班牙哈布斯堡王朝。

### [[西班牙波旁王朝|波旁王朝]]
卡洛斯二世冇仔女，臨死前承認咗自己嘅外甥孫、大王太子路易二仔安茹公爵菲臘係王位繼承人。經過王位戰爭之後，最終波旁王朝嘅安茹公爵菲臘獲得承認，正式成為西班牙國王，係菲臘五世。同時，佢亦將自己個名由Philippe改做Felipe，而自己個姓亦將佢西班牙化成Borbón（原本係Bourbon）。西班牙王位由此畀咗波旁王朝。

### [[波拿巴王朝]]
1808年，卡洛斯四世係讓位畀費迪南七世後，就畀拿破崙控制。拿破崙為咗將王位畀自己大佬約瑟夫，就要求卡洛斯四世先收返個王位，之後再讓位畀約瑟夫。佢嘅稱號係「約瑟夫一世，西班牙暨印度國王」。

### 波旁王朝（第一次復辟）
1813年，拿破崙帝國冇咗，費迪南七世得以做返國王。尊號繼續係「king of Castile, Leon, Aragon,… by the Grace of God」。

### [[薩伏依王朝]]
1868年，西班牙議會推翻咗伊莎貝拉二世，另立意大利柯斯特公爵、國王域多利奧·伊曼紐二世二仔阿馬迪奧係新國王，稱號係「King of Spain, by the Grace of God and will of the nation」。

### 波旁王朝（第二次復辟）
1873年，阿馬迪奧一世因為得唔到最大嘅兩個勢力（共和派同埋卡洛斯派）嘅支持，又完全搞唔掂西班牙混亂嘅情況，宣佈退位。之後，議會一度成立共和國，無耐就擁立前女王伊莎貝拉二世個仔阿方索係國王，係阿方索十二世。稱號係「Constitutional King of Spain」。

### 波旁王朝（第三次復辟）
1969年，佛朗哥指定環卡洛斯（時任波旁-安茹家族嘅阿頭環王子個仔）係繼承人。1975年佛朗哥走咗，環卡洛斯登基做國王，波旁王朝亦係咁第三次復辟。而依家嘅稱號唔同之前，淨係單單嘅西班牙國王。

另外，環卡洛斯一世響老豆環伯爵走咗之後，追封佢做西班牙國王環三世。
五馬分屍

**五馬分屍**，又叫**車裂**，係舊時中國一種死刑，主要係戰國時代用，手法係將犯人嘅頭、兩隻手、兩隻腳分別同馬車綁住，五架馬車一齊行，死無全屍。相傳商鞅、嫪毐同吳起都受過五馬分屍嘅刑。
類:死刑
類:中國史
化學式

**化學式**係表達化合物嘅原子比例嘅方式，會用到代表元素符號、號碼同其他符號。
官能基

**官能基**，又叫**官能團**，係決定有機化合物化學性質嘅原子或者原子團，而有機化合物亦根據佢嘅官能基分做唔同種類。渠地直接影響到唔同有機化合物嘅化學反應，對有機合成有好大嘅幫助。

## 含鹵素官能基（取代基）

## 含氧官能基

## 含氮官能基
金屬鍵

**金屬鍵**係種化學鍵，主要響金屬出現，決定金屬好多物理特性，好似強度、可塑性、延展性、傳導熱量、導電性同光澤。
天授

**天授**係個年號，包括：
*天授 (劉獲)
*天授 (武周)
*天授 (高麗)
*天授 (大理)
*天授 (日本)
*西夏天授禮法延祚
天授禮法延祚

**天授禮法延祚**係西夏景宗李元昊嘅第五個、亦係最尾一個年號，由1038年用到1048年，總共用咗11年。

呢個年號有成六個字，同西夏另一個年號天賜禮盛國慶一樣都係有史以嚟最多字嘅年號。
天賜禮盛國慶

**天賜禮盛國慶**係西夏惠宗李秉常嘅第二個年號，由1069年用到1074年，總共用咗5年。

呢個年號有成六個字，同西夏另一個年號天授禮法延祚一樣都係有史以嚟最多字嘅年號。
大氣壓力

**大氣壓力**，簡稱**氣壓**，即係大氣層入面空氣嘅重力。標準大氣壓係1013.25hPa，呢個係一般喺海平面嘅氣壓。

## 大氣壓力隨著高度嘅變化
大氣壓力會隨著高度降低。詳情請睇氣壓公式。

類:大氣
類:壓力
中國中央電視台

（），簡稱**央視**（），係中華人民共和國嘅官方電視台，有45條電視頻道。中國中央電視台前身係1958年開播嘅**北京電視台**，1978年變做中央電視台。由於央視嘅獨特地位同埋影響力，央視本身同有關央視嘅新聞單嘢都周時成為其他媒體關注嘅焦點。中國中央電視台同中央人民廣播電台、中國國際廣播電台並稱為「中央廣播電視總台」。

## 屬下頻道

### 免費頻道
*  綜合頻道
*  財經頻道
*  綜藝頻道
*  中文國際頻道
*  體育頻道
*  體育賽事頻道
*  電影頻道
*  國防軍事頻道
*  電視劇頻道
*   紀錄頻道
*  科教頻道
*  戲曲頻道
*  社會與法頻道
*  新聞頻道
*  少兒頻道
*  音樂頻道
*  奧林匹克頻道
*  農業農村頻道
*  中央廣播電視總台4K超高清頻道
*  中央廣播電視總台8K超高清頻道

### [[中國環球電視網|CGTN]]頻道
* 中國環球電視網
* 中國環球電視網法語頻道
* 中國環球電視網西班牙語頻道
* 中國環球電視網阿拉伯語頻道‎
* 中國環球電視網俄語頻道
* 中國環球電視網紀錄頻道

### 收費頻道
限中國大陸嘅數字或網絡電視先至收到
*  中視購物頻道
*電視指南頻道
*風雲劇場頻道
*第一劇場頻道
*懷舊劇場頻道
*風雲音樂頻道
*女性時尚頻道
*風雲足球頻道
*  高爾夫·網球頻道
*央視台球頻道
*  兵器科技頻道
*世界地理頻道
*央視文化精品頻道
*  證券資訊頻道
*  衛生健康頻道

### 收費頻道（總台旗下嘅[[中央新影集團]]）
*發現之旅頻道
*老故事頻道
*中學生頻道
*新科動漫頻道

### 海外頻道（包含同海外傳媒機構合辦）
*  娛樂頻道
*  海外戲曲頻道
*  CCTV大富

### 已經停播嘅頻道
* 高清影視頻道
* 中國3D電視試驗頻道

## 註

## 出面網頁

* 
* 
* 
* 
* 
* 
*央视网/繁體/手机央视网
*中国中央电视台数字付费电视
*央视国际网络简介
前552年

## 大件事

## 響呢年出世嘅人
*孔子（前479年死）

## 響呢年死嘅人

## 節慶、風俗習慣
前587年

## 大件事
*新巴比倫王國滅咗猶大王國，猶大王國國王西底家被俘。（有啲人認為呢件事發生喺前586年。）

## 響呢年出世嘅人

## 響呢年死嘅人
*燕宣公
*鄭襄公
Yes!!

《**yes!!**》，原名叫《**Yes!**》，係香港一本青少年雜誌，晌1990年11月20號由倪震同邵國華創辦，初期每月出版2次（5號同20號），後尾變成逢禮拜五出版。

《Yes!》晌2004年股權易手，改名做《yes!!》繼續出版。

《yes!!》晌2014年8月1號宣佈即時停刊，2014年7月25號嘅第1219期做咗最後一期。

## 參考

## 外鏈
*
中石化大廈

**中石化大廈**（，），之前嗌過**中誠廣場**（）嘅名，佢係中國廣東省廣州市嘅其中一間高樓大廈。呢間大廈喺天河區天河北路同體育西路嘅交界。呢棟大廈之前係中國大陸，第一出名嘅爛尾樓。後嚟喺2007年俾中石化集團買低咗呢棟大樓。

## 逳手同落成時間
呢間大廈喺1992年開始逳手，而工程一直去到2008年3月26號起好。

## 性質
*高度：180米（51層樓）
*佔地面積：14,000km²
*建築面積：230,000km²
*結構：鋼筋混凝土結構
*樓層
*:地上51層樓、地下3層樓 
*:5層樓嘅商場、2棟甲級寫字樓

## 商場
柏西商都租戶：
*中國銀行
*中國農民銀行
*中國民生銀行
*中國工商銀行

## 所謂「中國大陸第一爛尾樓」

中誠廣場之所以成為「中國大陸第一爛尾樓」，係因為喺1996年，呢棟大樓俾海南省高院查封咗，跟住就入咗去單大嘅官司入面，有位嗌鐘華嘅湖南首富（泰籍華人）就因為擔保2000萬嘅債務糾紛嗰件事而竵非，嗰陣時嘅海南省高級人民法院執行庭庭長——馬昇，佢派咗人嚟到廣東省廣州市天河區嘅中誠廣場嗰邊查封咗而導致爛尾。後嚟到咗2000年，由於馬昇因為受賄、玩忽職守罪同埋唔知出處嘅巨額資產而俾人拉咗去監倉度坐咗12年，而後者一直坐到2012年先至出返嚟。而中誠廣場就冇按法律程序嚟搞公開拍賣，就喺黃松有同埋楊賢才呢兩個人之間㽞埋，用咗9.24億蚊嘅超低價直接賣咗畀北京金貿國際投資有限公司同廣州駿鵬置業有限公司呢兩間由範俊業控制住嘅公司仔。後嚟楊賢才同埋黃松有因為俾開發商舉報，話因為貪污而俾中紀委成立咗專案組。而楊賢才就畀咗錢去陳卓倫嗰度話就好簡單噉畀夠21.5億蚊嚟搞掂呢單嘢，甚至重話去國外嚟匿埋唔俾人知佢喺度賣緊豬仔。結果就過咗10幾日，中紀委就打咗電話畀陳卓倫去認邊位係楊賢才，結果楊賢才就好快俾人捉咗入去監倉度。而受害者鐘華就向國家提出咗賠償，後嚟廣州中院喺2001年6月28號，就賠咗受害者鐘華嘅一定金額數，重將呢棟大樓搞咗公開拍賣。由於嗰時中誠廣場有好多個債權人響度，而且重扯埋好多位港澳細業主落水都有，就喺1992年——2006年嘅呢15年，出咗300單同「中誠廣場」有關嘅訴訟。而中誠廣場重轉咗幾次開發商，一直到2006年中葉，由中石化集團總公司攞咗差唔多100億蚊嚟買咗中誠廣場嘅其中一棟塔樓，重正式將棟大樓改咗名嗌「中石化大廈」。

## 附近嘅交通
*巴士：
*:天河北路站
*廣州地鐵：
*:3號綫：林和西站
*:APM：林和西站

## 連出去
* 业内爆"中国第一烂尾楼"内幕:中诚广场烂尾是一场人祸 中國經濟網 喺2010年6月26號搵到
* 中国第一烂尾楼中诚广场执行案 天下房地產法律服務網 喺2008年10月29號搵到
* 中国最大烂尾楼中诚广场开始还钱 新浪財經 喺2012年1月18號搵到
* 【特稿】“中国第一烂尾楼”中诚广场复活记 大洋網 喺2010年6月29號搵到
* 广州第一烂尾楼执行案：行贿者或成最大赢家 鳳凰財經 喺2013年4月10號搵到

## 註

類:廣州摩天大廈
類:天河區建築物
高雄石油氣爆炸

**高雄石油氣爆炸**係臺灣高雄一單石油氣爆炸災禍，發生響2014年7月31號接近午夜嘅時間，波及到前鎮同苓雅幾條馬路，令到30個人死309人傷。初步調查結果顯示，爆炸原因係嗰區地底一條運輸丙烯氣嘅喉管裂開漏氣，氣體沿住地底水渠擴散同累積，一有少少火花就引發到大爆炸。
希利威廉絲

**希利威廉絲**（；；）係美國密西西比州麥利迪安市人，美國歌手同音樂家，佢重兼音樂嘅作詞職業份。佢係美國帕拉摩樂隊入面嘅其中一位領銜歌唱手兼另類搖滾樂家。

## 出版過嘅專輯

## 攞過嘅獎
{| class="wikitable"
|-
!名
!獎
!結果
|-
|MTV拉丁美洲大獎
|2008年時尚大獎
|
|-
|2007年Kerrang讀者票選
|最性感女性
|
|-
|Shockwaves NME Awards 2009
|最性感女性
|
|-
|2008年Kerrang讀者票選
|最性感女性
|
|-

## 註

類:美國女歌手
大都會廣場

**大都會廣場**可以係：

* 大都會廣場 (廣州)：喺中國廣東省廣州市天河區。
* 大都會廣場 (重慶)：喺中國重慶市渝中區。
* 大都會廣場 (多倫多)：喺加拿大安大略州多倫多市東嚜咸區。
西環煤氣鼓爆炸

**西環煤氣鼓爆炸**係香港一單煤氣爆炸災禍，發生響1934年5月14號朝早10點幾，煤氣公司響西環石塘嘴皇后大道西近希路道嘅煤氣鼓發生爆炸，漏出大量煤氣，令附近住宅區火燭，令到42個人死46個人傷。
大都會廣場 (廣州)

**大都會廣場**（，／）同**中國市長大廈**（；）係廣東廣州兩棟高樓，喺天河區天河北路183號。

## 歷史
大廈由廣州卓越城市房產有限公司負責開發，華南理工大學建築設計學院負責設計，1994年開始起，1996年落成。

廣州大都會廣場物業管理有限公司負責管理。

## 性質
*高度：
*:大都會廣場：182米（48層樓）
*:中國市長大廈：116米（28層樓）
*佔地面積：7,085m²
*建築面積：74,357m²
*結構：鋼鐵玻璃幕墻

## 參考

* Metro Plaza I CTBUH Skyscraper Database
* China Mayors Tower CTBUH Skyscraper Database
* Metro Plaza Emporis
* Metro Plaza I SkyscraperPage
* Metro Plaza I Structurae
* 大都會廣場 (廣州市) Wikimapia
蛇酒

**蛇酒**係中國華南流行釀嘅酒，將劏咗同煮過嘅蛇同藥材放落燒酒度浸，蛇可以放唔同品種，譬如用眼鏡蛇、金環蛇、銀環蛇、蝮蛇、五步蛇。相傳蛇酒可以醫好麻瘋病。
口立濕

**口立濕**，又叫**涼果**，係醃製過嘅生果零食，食完會增加口水分泌，所以就叫「口立濕」。常見嘅口立濕包括話梅、檸檬、嘉應子、九製陳皮、八仙果、飛機欖等等。

## 睇吓
*零食
*口痕搵嘢食
飛機欖

**飛機欖**，又叫**甘草欖**，係種口立濕，用食鹽、甘草、陳皮、丁香同玉桂醃嘅欖，最先廣州出現，之後傳到香港。因為香港啲小販會將欖掟上樓賣，好似放紙飛機，所以就叫飛機欖。
蝦膏

**蝦膏**，又寫做**蝦糕**，係香港、韓國埋南洋調味料。蝦膏係將蝦仔加鹽，然後磨成醬，再曬乾整成嘅調味料。蝦膏需要曬好耐，所以一般只會喺夏天曬蝦膏。喺曬嘅時候，啲蝦仔發酵，發酵過程會令到啲蝦膏有好濃嘅鮮味。

喺香港，蝦膏用嘅蝦係香港沿海同埋太平洋西岸好容易搵到嘅銀蝦。因為日頭嘅時候，銀蝦會匿埋喺海床，要到夜晚先至會浮上水面，所以漁民一般都係喺半夜出海，等到喺凌晨啲蝦浮晒面，先至撈佢。

## 用法
蝦膏有好多種用法，例如：

### 蝦醬炒通菜
準備：將通菜洗乾淨，搣成一段段，唔要太老嘅部分；將紅辣椒切絲；將蝦醬用紹酒、啲啲水開咗佢。

做法：大火起油鑊，爆香薑蓉、蒜蓉，然後落紅辣椒絲同埋蝦醬。落通菜，等啲菜炒冧咗之後，加蠔油同埋糖，兜亂之後上碟。

### 蝦膏蒸豬肉
準備：將豬肉切片，用豉油、鹽、糖、生粉、麻油、胡椒粉、油醃15分鐘到1小時；將蝦醬用紹酒、啲啲水開咗佢。

做法：將醃好嘅豬肉放係碟上面，將開好嘅蝦膏撈落去，上面加薑絲，然後蒸熟。

## 參考

類:維基百科唔係食譜
沖菜

**沖菜**（民國時期寫作**冲菜**，港澳俗寫作**蔥菜**），又叫**大頭沖菜**、**正菜**，係醃製過嘅大頭菜，亦係廣東常見嘅醃菜，通常用嚟蒸牛肉或者豬肉。

民間流傳食得大頭沖菜多會發好多夢。
鹹酸菜

**鹹酸菜**，亦叫做「**鹹菜**」。係醃製過嘅大芥菜，尤其係廣東潮汕地區常見嘅醃菜，通常用嚟炒餸或者煲湯。
嫁女餅

**嫁女餅**，又叫**禮餅**、**囍餅**，係唐人結婚習俗嘅一部份，女方會派餅畀親朋分享。傳統上嫁女餅會用到唐餅，包括皮蛋酥、蓮蓉酥、荳蓉酥、合桃酥、五仁酥、雞蛋糕。香港受西洋文化影響，唔少新人都會用西餅取代。
臘味

**臘味**係中國一類醃製後風乾嘅肉食，常見嘅包括臘腸、膶腸、臘鴨、臘肉等等。
糯米酒

**糯米酒**係用糯米同酒麴釀嘅酒，唔同用粘米釀嘅米酒。因為釀出嚟係黃色，所以又叫**黃酒**。廣東傳統上，女人生完蘇蝦之後，都會飲糯米酒補身。
蓮蓉酥

**蓮蓉酥**係種唐餅，用蓮蓉做餡，通常都會有鹹蛋黃入面，所以又叫**蛋黃蓮蓉酥**。

蓮蓉酥亦係嫁女餅常見款式，外表整到紅色，所以又叫**紅綾蓮蓉酥**。
潯峰崗站

**潯峰崗站**（；）係廣州地鐵同嘅轉車站，喺白雲區金沙洲A1路到潯峰崗最督嘅西邊。佢亦係同西邊嘅終點。呢個站有兩個站廳同月台，開通時間都唔同，其中喺2013年12月28號開放；而就喺2025年6月29號開放。

## 結構
### 樓層
呢個站一共有地上3層樓同地下2層樓嘅區域，其中地下同地下1樓係站廳，有票務設施同客務中心；地上2樓係嘅月台；地下2樓係嘅月台。雖然車站冇休息室，但廁所喺地面站廳嘅免費區入面。
#### 垂直結構

#### 水平結構

### 站廳
潯峰崗站嘅收費區喺站廳嘅東南邊，而西北邊係人行通道，而自助服務喺嗮車站嘅免費區入邊。收費區有好多部扶手電梯同樓梯、專用𨋢往返月台都得。

### 月台
呢個站有1個島式月台同1個側式月台，喺A1路到潯峰崗最督嘅西邊。而家凈用側式月台同埋島式月台嘅靠近側式月台邊嘅嗰條，而島式月台另外一條喺客流高峰期先至會開。

如估之前喺坐錯咗方向嘅人嚟咗呢個站嘅話，淨需要落到站廳，行去對面嘅扶手電梯再上返去就得。

### 商舖同自助服務
呢個站凈得1檯ATM機同羊城通充值機畀人用。

### 出入口

呢個站有三個出入口，其中C口淨係畀人出站。

## 利用狀況
呢個站係金沙洲地區嘅其一地鐵站，主要畀住喺金沙洲西邊同北邊啲乘客坐車。而座山後邊嘅里水鎮有好多樓盤，更加有好多廣佛候鳥或村落嘅大多數居民會搭巴士或樓巴到呢個站轉地鐵入廣州市區。

## 上一站·下一站
沙貝站

**沙貝站**（；）係廣州地鐵嘅車站，2013年12月28號開放，位置喺白雲區金沙洲嘅金沙洲大橋立交綠島入面。佢係嘅高架車站。

## 結構
### 外觀

呢個站嘅外觀似四方頭。其中最頂嘅光棚向出面飄，幾乎玻璃幕牆結構。車站出面冇大隻字印住個站名。
### 樓層
#### 打掂

#### 打橫

### 站廳
沙貝站係設計成兩邊嘅側式月台嘅站廳，佢係分開咗東北同西南兩邊，都有條通道接埋一齊。而收費區喺地上3樓，而免費區嘅站廳都有扶手電梯同樓梯，去到邊個樓層都得。

### 月台
呢個站有兩個側式月台，喺金沙洲嘅金沙洲大橋立交綠島嘅上空。

### 出入口

呢個站一共有3個出入口，分別係A1、A2、B。

## 車站歷史
### 規劃
呢個站最先喺2003年份規劃出現。嗰時6號綫西段到黃沙之後唔過河，繼續喺珠江邊行到廣州南站一帶後入大坦沙，之後跟住橋中南路一直去到北邊再轉西北過河入金沙洲，車站位同而家差唔多。

### 施工
2006年4月，車站正式動工，初期規劃時定話起地底站，但考慮到金沙洲地底太多溶洞而改喺上空起。直到2013年1月15號同潯峰崗站、橫沙站一齊三權移交。

### 開通
2013年12月28號，開通營運後而正式開呢個站。

## 利用狀況
呢個站係金沙洲島入面嘅其中一個地鐵站，佢主要畀金沙洲南邊啲乘客去坐車。附近有中海金沙灣、保利西子灣等樓盤，而且呢個站離沙貝村比較近，所以呢個站嘅人流都幾多下。但係金沙洲南邊大多數樓盤同住宅區離車站都好遠下，嗰啲居民如估想去市區嘅話，可能要先坐巴士嚟呢個站轉地鐵或直接搭巴士行金沙洲大橋嗰邊或直接去金沙洲碼頭坐船出去先至得。

另外，由於呢個站距離白雲區兒童公園比較近，所以喺節假日期間，有去白雲區兒童公園啲人就成日嚟呢個站落車。但因為佢由於受到地理位置影響，呢間兒童公園主要服務畀金沙洲入面嘅居民，所以呢個站喺節假日方面，客流冇乜點影響。

## 接駁交通
### 巴士
金沙洲大橋西站
*日班車：
*:一般：
*::12、42、55、276、283、290、424、429、429A、830、885、佛276
*:快車：
*::高快30、高快9、231快綫、高快25
*:夜班車
*::夜16、夜45、夜54、
沙貝地鐵站：
*:789A、789B

### 輪渡
金沙洲碼頭
*S1綫

## 註同攷

;註

;攷

## 上一站·下一站
何西阿書

《**何西阿書**》係《舊約聖經》嘅小先知書，天主教譯做《**歐瑟亞**》，作者係北方以色列國嘅先知何西阿。

## 簡介
作者：何西阿
日期：公元前710年
地點：撒瑪利亞同耶路撒冷

先知何西阿喺公元前721年撒瑪利亞陷落前一段紛亂時期，繼先知阿摩司喺北國以色列傳上帝嘅信息。佢特別擔心人民拜偶像，唔忠於上帝嘅行為。佢大膽將自己同一個唔貞潔嘅婦人結婚嘅事來比喻以色列人民嘅背信。
正如佢老婆歌篾對佢唔貞潔，上帝嘅子民同樣背棄耶和華。因此，上帝懲罰將臨到以色列。不過到最後，上帝仍然對佢子民顯示佢信實冇變嘅愛，贏返以色列，同自己恢復正常嘅關係。

## 提要
# 何西阿嘅婚姻同家庭（1章1節-3章5節）
# 責備以色列嘅話（4章1節-13章16節）
# 悔改同應許嘅信息（14章1-9節）
約珥書

《**約珥書**》係《舊約聖經》嘅小先知書，天主教譯做《**岳厄爾**》，作者係約珥。

## 簡介
作者：約珥
日期：公元前835年
地點：耶路撒冷

有關先知約珥嘅資料唔多，佢生活喺邊個時代亦唔清楚。呢卷書可能係喺公元前第五或第四世紀，當波斯帝國統治猶大時寫成嘅。約珥描寫非利士地方遭遇可怕嘅蝗災同旱災。喺呢啲事件佢睇出耶和華嘅日子臨到嘅徵兆，嗰時耶和華要懲罰嗰啲敵對佢旨意嘅人。約珥傳達信息，話耶和華呼召人民悔改，重應許復興佢嘅子民，賜福畀佢哋。特別值得注意嘅係上帝應許佢哋嘅靈要降喺所有人民，唔分男女老幼嘅人身上。

## 提要
# 蝗蟲嘅災害（1章1節-2章17節）
# 應許復興（2章18-27節）
# 耶和華嘅日子（2章28節-3章21節）
西斜

**西斜**係部份屋或者單位嘅特徵，當佢個座向係向正西，而個窗又對住西面嗰時，下晝嘅日光會好易曬入嚟，令到室內嘅溫度比較高。

大部份唐人買屋，都會盡量避免西斜，除非鍾意睇日落。
海皮

**海皮**，又叫**海濱**、**海邊**、**海旁**、**海岸**，係指近住海嘅陸地。

## 睇埋
*海灘
*海灣
街燈

**街燈**（）係街上嘅燈，屬公家設備，通常一到黃昏就自動開；一到日頭就自動熄。街燈舊時係火把，煤氣燈，之後慢慢畀電燈取代。舊時街燈上掛住老鼠箱，係便民設施。街燈嘅出現係地方城市化現象，比嚮鄉郊裝街燈唔化算，因為地方大，少人經過用唔著。嚮鄉下村民靠月色光芒認路，白色反光係水池，黑色係泥地。用電筒比較實際。

智能燈柱係地方進化到5G物聯網時代。

## 睇埋
*光污染
*趨光
噴水池

**噴水池**（；），粵文有時亦叫**噴泉**（），係人工噴水嘅設施。噴水池可以用好多唔同嘅方式噴水，例如噴水池最簡單可以純向上垂直噉噴水，但又有好多噴水池會設計到以若干角度打斜噉嚟噴水（好似係附圖嗰座噴水池噉），達致設計者想要嘅美術效果。

噴水池嘅存在曾經係實用性嘅：一路去到 19 世紀為止，好似巴黎同倫敦等嘅歐洲大城市，都仲好興用噴水池嘅方式為居民提供乾淨嘅食水；而到咗廿世紀，水管系統已經好發達，啲人可以輕易喺屋企開水龍頭就攞到乾淨嘅食水，於是噴水池就變到冇咗實用價值，變成主要畀建築師同都市規劃師攞嚟做裝飾用－好似公園、私家花園同公家建築物前面，都成日會起咗啲（設計到好精美嘅）噴水池喺度。

## 睇埋
*廣場
*雕塑
*泉
## 攷
阿斯圖里亞斯親王

**阿斯圖里亞斯親王**（或），係西班牙王位繼承人嘅傳統頭銜。今日「阿斯圖里亞斯親王」伊個頭銜已經祇有象徵意義。

現任嘅阿斯圖里亞斯親王係莉安諾（）。佢係西班牙國王菲臘六世同莉迪芝雅王后個大女。

## 簡介
阿斯圖里亞斯親王呢個名嚟自於基督教國家阿斯圖里亞斯王國。呢個國家718年由西哥德貴族柏拉約建立。722年，響柏拉約嘅帶領下，阿斯圖里亞斯響可法東加打敗摩爾人，係基督徒第一次打敗摩爾人。呢場仗畀人視為係收復失地運動嘅開始。後嚟西班牙人為咗紀念佢，就設立「阿斯圖里亞斯親王」。

要注意嘅係，伊個頭銜到依家都仲係男性優先；女人雖然有繼承權，但係順序比男人後。

## 簡史
1369年，柏度一世同安歷基二世發生王位之爭，最後由安歷基親手殺咗柏度而結束呢場仗，成功登基。雖然安歷基在位期間成日畀蘭卡斯特公爵岡特嘅約翰（柏度一世嘅女婿）入侵，但最終都係畀安歷基打敗。

去到1388年，約翰同環一世（安歷基二世個仔）簽下協議，約翰放棄去爭卡斯提亞王位；而佢個女嘉芙蓮就會嫁畀環一世個仔安歷基（即後嚟嘅安歷基三世），而安歷基畀人封為「阿斯圖里亞斯親王」以顯示身為王位繼承人嘅身份。呢次係「阿斯圖里亞斯親王」第一次出現。

響銜頭成立初期，「阿斯圖里亞斯親王」擁有對阿斯圖里亞斯嘅管轄權。親王會代表國王處理當地嘅事務，仲可以自行任命法官同市長等等。環二世仲響1444年頒佈法令，將阿斯圖里亞斯由公國變成國王可以行使主權嘅領土，將城鎮、城市、加埋響奧維耶多嘅租金同司法管轄權一律交畀王儲。但呢條法例違反咗當地傳統嘅*Fuero*，令到當地人唔服從佢。時任阿斯圖里亞斯親王安歷基就曾經響同年5月嘗試令Majorat響當地生效。後嚟隨住形成咗法律，呢個頭銜開始有返應有嘅權力。

雖然當時「阿斯圖里亞斯親王」係王位繼承人一定會有嘅銜頭，但真正有用到呢啲權力嘅，就得安歷基、環、安歷基同伊莎貝拉，其他唔係早死就係畀人廢咗。

去到天主教雙王時期，伊莎貝拉同費迪南決定將呢個銜頭轉成淨係一個榮譽。後嚟到哈布斯堡王朝，呢個銜頭亦畀人保留：另外佢地仲加咗芝羅拿親王（亞拉岡王國嘅王儲頭銜）。

後嚟波旁王朝響王位繼承戰爭入面成功攞到西班牙王位。不過「阿斯圖里亞斯親王」依舊得到保留。

1837年至1845年期間，「阿斯圖里亞斯親王」一度畀人取消，取以代之嘅係「王位法定繼承人」「王位法定儲君」同埋「國王嘅第一個細路」。去到1850年，呢個銜頭又畀人恢復返。

### 近代
隨住波旁王朝響1975年第三次成功復辟，去到1977年1月21號皇家法令頒發個日，奧維耶多省議會宣佈國王環卡洛斯一世個仔王子菲臘應該要擁有伊個頭銜。一年後1978年憲法頒佈：根據憲法，一旦成為「阿斯圖里亞斯親王」就會係王儲，仲會用埋其他歷史王國嘅王儲頭銜。憲法第57條係咁樣寫：The heir apparent or presumptive, from birth or event that makes him such, will have the dignity of Prince of Asturias and other titles traditionally linked to the successor of the Crown of Spain.現任阿斯圖里亞斯親王係莉安諾，2014年6月19號接替繼位成國王嘅老豆菲臘，上任到依家。

## 格式
波旁王朝第三次復辟後，沿用返「阿斯圖里亞斯親王」係王儲頭銜，而尊稱係「殿下」。作為王位第一繼承人，親王仲有其他相對應嘅歷史頭銜，象徵住西班牙係各個歷史王國嘅聯合，而呢啲頭銜有：

* 芝羅拿親王（第一次冊封：1351年）
** 白峰公爵（第一次冊封：1387年）
** 錫維立伯爵（第一次冊封：1353年）
** 巴拉格爾男爵（第一次冊封：1418年）
* 維亞拿親王（第一次冊封：1424年）

芝羅拿親王、白峰公爵、錫維立伯爵、巴拉格爾男爵係亞拉岡王國嘅王儲頭銜；而維亞拿親王就係納華拉王國嘅王儲頭銜。

## 歷任親王

## 睇埋
*阿斯圖里亞斯親王號航空母艦
*阿斯圖里亞斯親王獎
*阿斯圖里亞斯親王妃
*阿斯圖里亞斯

## 註

## 攷

## 參考書
* 
* 
* 
* 
* 
* 
* 
* , n° XII.
*
阿摩司書

《**阿摩司書**》係《舊約聖經》嘅小先知書，天主教譯做《**亞毛斯**》，呢卷書裏面有好多針對唔同國家嘅預言，不過主要對象係當時嘅以色列國。

## 簡介
作者：阿摩司
日期：公元前750年
地點：提哥亞

喺舊約聖經上帝嘅代言人當中，阿摩司嘅信息係第一個有詳細記錄嘅。阿摩司雖然來自南國猶大嘅一個鄉村，不過喺北國以色列傳道。嗰時大概喺公元前八世紀，當時國家繁榮，宗教生活特別顯著，人民過安定嘅生活，人民以為呢啲係上帝賜福畀佢哋嘅徵兆。不過阿摩司睇出，所謂繁榮只係喺有錢嘅人，窮人仍然忍受唔公平嘅待遇同壓迫，宗教熱心好明顯係虛假嘅，而所謂安定只係表面嘅狀況。阿摩司以佢嘅熱情同勇氣發出警告，預言上帝將懲罰以色列。

## 提要
# 對以色列鄰國嘅審判（1章1節-2章5節）
# 對以色列嘅審判（2章6節-6章14節）
# 五個異象（7章1節-9章15節）
陳家祠

**陳家祠**，亦叫**陳氏宗祠**或**陳公祠**，可以係：

廣東：
*龍溪書院，喺廣州市越秀區榨粉街
*太邱書院，喺廣州市越秀區仙湖街
*逢溪書屋，喺廣州市越秀區仙湖街
*陳氏書院，聚源堂，喺廣州市荔灣區恩龍里
*南漖陳氏宗祠，永澤堂，喺廣州市荔灣區南漖廣寧坊
*下涌陳家祠，喺廣州市荔灣區下涌直街
*逸臺陳公祠，喺廣州市海珠區龍導尾
*五鳳陳氏宗祠，喺廣州市海珠區五鳳村
*紹康陳公祠，喺廣州市海珠區五鳳村
*陳氏宗祠，喺廣州市海珠區赤沙村
*龍潭陳氏宗祠，世澤堂，喺廣州市海珠區龍潭村
*後滘陳氏宗祠，喺廣州市海珠區後滘村
*陳餘耕堂，喺廣州市海珠區後滘村
*陳氏大宗祠：喺廣州市海珠區官洲村
*觀生陳公祠，喺廣州市海珠區官洲村
*觀德陳公祠，喺廣州市海珠區官洲村
*德勝陳公祠，喺廣州市海珠區官洲村
*世盛陳公祠，喺廣州市黃埔區九龍鎮黃田村
*時四陳公祠，喺廣州市黃埔區蓮塘村
*謨翁陳公祠，喺台山市白沙鎮涌泮

地鐵站名：
* 陳家祠站：廣州地鐵1號綫同8號綫嘅轉車車站。
俄巴底亞書

《**俄巴底亞書**》係《舊約聖經》嘅小先知書，天主教譯做《**亞北底亞**》，係成本《聖經》篇幅最短嘅一卷。喺21節經文裏面，一方面宣佈上帝嘅審判信息，預告佢就快將一個國家毀滅，另一方面就預言上帝王國一定贏得最後嘅勝利。

## 簡介
作者：俄巴底亞
地點：耶路撒冷

呢本簡短嘅書係喺公元前586年耶路撒冷淪陷後寫成嘅，準確時間已經唔能夠考據。當時猶大嘅宿敵以東對耶路撒冷嘅陷落唔單止幸災樂禍，甚至乘機劫掠聖城，做侵略者嘅幫兇，俄巴底亞預言以東將受懲罰，同以色列其他敵國一齊滅亡。最後，佢宣佈以色列民將歸回應許之地，而耶和華嘅國度必定長存。

## 提要
# 以東受懲罰（1-14節）
# 耶和華嘅日子（15-21節）
木馬

**木馬**可以係：

* 木馬 (木製器械)：體操運動設施
* 木馬 (兒童器械)：同馬差唔多嘅遊戲器械，5歲以下啲細路好鍾意玩佢嘅。
* 特洛伊木馬：希臘一種戰役用到嘅裝備。
* 特洛伊木馬病毒：電腦嘅一種惡意程序。
* 木馬 (樂隊)：中國嘅其中一隻已經解咗散嘅樂隊，喺北京嗰邊成立。
* 迴旋木馬：遊樂場入面嘅其中一隻機動遊戲。
* 旋轉木馬：美國鄉村女音樂手——卡絲瑪絲歸夫絲唱嘅一隻歌。
高車士打

**高車士打**（）係英倫雅息士郡一鎮，人口12萬。佢係英國有歷史記載以嚟，最古老嘅城鎮同市場所在地。
古羅利

**古羅利**（；，），香港傳媒叫**卡維尼**，係英倫西修適士一鎮，人口11萬。

## 註
打比 (搞清楚)

**打比**，又寫做**打吡**，可以係：
*打比郡
*打比
*打比郡足球會
*打吡大賽
*同城打吡
打吡大賽

**打吡大賽**係種跑馬比賽，通常係限三歲馬參加，唯獨香港、澳門同星加坡限四歲馬參加，而賽程就約1哩半上下。

打吡大賽個名，係因為1780年第十二代打比伯爵同人打賭贏咗，所以就用咗佢個名。
華倫西亞島

**華倫西亞島**（**Valentia Island**）係愛爾蘭島西南面一個島，26平方公里大，歸愛爾蘭嘉里郡管。呢度係第一條橫跨大西洋嘅電報電纜嘅起點。
愛爾蘭島

**愛爾蘭島**（，國際音標：[**ˈeːɾʲə]**；英文：**Ireland**；北愛蘇格蘭文：**Airlann**或**Airlan**）係歐洲第三大島，喺大不列顛島西面，上面有愛爾蘭共和國，同埋屬英國嘅北愛爾蘭。
大不列顛島

**大不列顛島**（**Great Britain**）係歐洲兼不列顛群島第一大島，喺愛爾蘭島東面、歐洲大陸西北面，上面有聯合王國嘅英倫、蘇格蘭同威爾斯。

類:不列顛群島
約拿書

《**約拿書**》係《舊約聖經》嘅小先知書，天主教譯做《**約納**》，呢卷書體現咗耶和華公正對待地上所有嘅人，只要壞人改邪歸正，佢就樂意畀佢哋機會悔改。

## 簡介
作者：約拿
日期：公元前755年
地點：尼尼微

約拿書係一本以反諷形式講述一位先知自己嘅故事嘅書，呢卷書挑戰讀者係咪允許神愛讀者自己嘅仇敵。

內容講述先知約拿唔聽上帝嘅話，無去將上帝要毁滅尼尼微城嘅警告傳畀嗰處嘅人。尼尼微係以色列嘅敵人亞述帝國嘅首都，約拿因爲唔願意尼尼微人被拯救，所以唔肯去尼尼微城畀警告，就想偷偷走去他施。點知經過一連串戲劇性嘅事發生之後，約拿終於勉強服從命令，去咗尼尼微。尼尼微係一個需要三日先行得完嘅城，約拿只行咗一日，而且佢嘅警告喺希伯來文只有五個字，內容只有：再多四十日尼尼微就會被推翻，想藉此令尼尼微人唔悔罪而被毁滅。但尼尼微全城竟然因為佢嘅警告全城悔罪，上帝就因此願意寬恕尼尼微。最後約拿嘅警告係實現咗，全個城係被推翻，只不過唔係以約拿所諗嘅方式。約拿最後因為唔滿意個結果而向上帝大發脾氣，上帝借由蓖麻一事令約拿感同身受，藉此說明神同樣愛惜尼尼微城嘅人民。

呢卷書講明上帝對被造物有絕對嘅主權。不過更強調上帝係愛同憐憫嘅上帝，甚至願意寬恕並且拯救佢子民嘅仇敵，而唔願意懲罰，毁滅佢哋。佢呼喚以色列悔改，重提醒佢哋嘅使命係要使萬民都接受上帝嘅慈愛同赦免。

## 提要
# 約拿嘅蒙召同違命（1章1-17節）
# 約拿悔改，得到拯救（2章1-10節）
# 約拿警告尼尼微（3章1-10節）
# 上帝憐憫尼尼微（4章1-11節）

## 睇埋
*英雄旅程
彌迦書

《**彌迦書**》係《舊約聖經》嘅小先知書，天主教譯做《**米該亞**》。呢卷書有好多預言喺過咗幾百年之後獲得驚人應驗。呢卷書嘅作者係彌迦，佢嘅預言針對南方猶大國，佢向猶大人發出強烈嘅警告信息。

## 簡介
作者：彌迦
日期：公元前735年
地點：耶路撒冷

先知彌迦同以賽亞係同時代嘅人，佢來自南國猶大嘅鄉下。彌迦相信猶大將遭遇國難，同阿摩司預言北國將遭遇嘅相同，基於同一理由，上帝將懲罰人民嘅罪惡。不過彌迦傳嘅信息更明確提示將來嘅盼望。

呢卷書有特別值得注意嘅經文，例如描述上帝統治下普遍嘅和平（4章1-4節）；預言大衛家族將出現一位大君王，使國家獲得長治久安（5章2-4節）；又有一句名言，簡明綜合以色列多位先知嘅信息：「只要你行公義，好憐憫，存謙卑嘅心，與你嘅上帝同行。」（6章8節）

## 提要
# 對以色列同猶大嘅審判（1章1節-3章12節）
# 復興同和平（4章1節-5章15節）
# 警告同希望嘅信息（6章1節-7章20節）
哈巴谷書

《**哈巴谷書**》係《舊約聖經》嘅小先知書。

## 簡介
作者：哈巴谷
日期：公元前605年
地點：耶路撒冷

先知哈巴谷出來傳講上帝嘅信息，喺公元前七世紀末，正當巴比倫統治時代，佢因為巴比倫人嘅暴行深受刺激。哈巴谷就質問耶和華，耶和華答佢話，佢將喺自己認為適當嘅時候採取行動。

呢卷書其他部分預言犯罪嘅人一定有禍。最後哈巴谷以詩頌讚上帝嘅偉大，表示佢嗰種堅定不移嘅信心。

## 提要
# 哈巴谷嘅埋怨同耶和華嘅答覆（1章2節-2章4節）
# 犯罪嘅人有禍（2章5-20節）
# 哈巴谷嘅祈禱（3章1-19節）
海珠區兒童公園

**海珠區兒童公園**（）係中國廣東省廣州市入面嘅其中一間兒童公園，呢間公園喺海珠區廣州大道南最南邊嘅洛溪大橋隔籬。喺2014年6月1號起好。

## 遊樂設施
呢間公園入面嘅大部分遊樂設施都喺德國度進口，佢係家陣世界上最新兼最好玩嘅遊樂設施，入面都係以益智同埋實踐為主體。佢主要包括咗以下呢啲遊樂設施：
### 沙灘城堡
喺公園嘅正門入口嗰邊有齊旅遊查詢、兒童餐飲、兒童用品檔、醫務室、科普教室、展覽館、標本室、兒童影院同兒童戶外劇場。

### 巨人海灘
### 遠古沙池
### 野外擴展
### 開心農場
### 自由花園
### 野人樂園
### 自然纖維園
### 迷霧溪谷
### 鑽探世界
### 古樹山窿

## 連出去
* 亚洲最大特洛伊木马落户海珠儿童公园 大洋網 喺2014-05-08搵到

類:廣州公園
類:海珠區
那鴻書

《**那鴻書**》係《舊約聖經》嘅小先知書，天主教譯做《**納鴻**》，主要內容係關於亞述帝國首都尼尼微嘅預言。那鴻大概喺公元前632年之前喺猶大完成呢卷書。

## 簡介
作者：那鴻
日期：公元前655年
地點：耶路撒冷

那鴻書係一篇長詩，為以色列嘅世仇亞述首都尼尼微嘅陷落拍掌歡呼。今次南征北討，驕橫霸道嘅國終於傾覆。尼尼微喺公元前七世紀末覆滅，作者認為呢啲係上帝對嗰啲傲慢、殘暴國嘅懲罰。

## 提要
# 審判尼尼微（1章1-15節）
# 尼尼微嘅覆滅（2章1節-3章19節）
七巧板

**七巧板**相傳係大宋時發明嘅砌圖遊戲，十九世紀頭傳到去歐洲。砌圖由個正方形分成七個唔同形狀嘅板拼合而成，可以砌到好多唔同嘅圖案。

七巧板有唔同變種，例如十四巧板。

## 圖集

File:Tangram_set_00.jpg | 木造七巧板
File:十四巧版.svg | 十四巧板示意圖
File:Tangramallconvex.PNG | 七巧板砌成唔同嘅形狀
填字遊戲

**填字遊戲**係種文字類益智遊戲，用一個入面有好多空格嘅表格，另外再附上提示，玩家就憑提示填返字落空格度。
圖板遊戲

**圖板遊戲**（，借入粵語可作 ）係遊戲一大類，好多人都有玩。圖板遊戲需要用到一塊板同埋其他道具嚟玩，譬如係棋盤加上棋仔同骰仔噉。

中華文化入面，通常都會將只係用棋盤同棋仔（有時亦會包埋骰仔）獨立歸類做棋，要用到其他道具嘅，先至叫做圖板遊戲。

## 概論

圖板遊戲係指一啲攞住塊板加上一啲細小架生，例如係棋同骰仔，嚟玩嘅遊戲，例子有象棋、西洋棋、波子棋、圍棋、跳棋同埋大富翁等等。

圖板遊戲嘅例子有：
*中國象棋
*西洋象棋
*波子棋
*圍棋
*跳棋
*大富翁
*璀璨寶石



File:BanQi.jpg|捉盲棋
File:ChineseCheckersboard.jpeg|波子棋
File:13 by 13 game finished.jpg|圍棋
File:International draughts.jpg|跳棋
File:Monopoly board on white bg.jpg|大富翁


## 簡史

圖板遊戲好古老：圖板遊戲喺公元前 3,000 年之前就已經存在，當時嘅圖板遊戲傾向抽象化，每隻棋唔會話代表咗乜嘢事物，唔似得例如現代嘅象棋噉，每隻棋代表咗某啲軍事單位，而且規則相對簡單；而及後少少人類有咗圍棋（大約公元前 400 年）同西洋棋（大約公元 600 年）等嘅遊戲，呢啲歷史悠久嘅遊戲經歷過多次嘅規則改變，慢慢噉變成今日有嘅樣－比如係早期嘅西洋棋，就曾經會用骰仔增加隻遊戲嘅隨機性，但今時今日嘅西洋棋，完全唔會用骰仔呢啲有運氣成份嘅嘢，變咗做高度技術化嘅遊戲；而且人類有陣時又會為遊戲發明新玩法－例如中國象棋噉，後尾有咗盲棋呢種變種玩法；到咗二十世紀初，圖板遊戲因為方便玩同埋喺教育上有用，而有咗巨大發展，譬如係大富翁噉，就係廿世紀初嗰時，因為有人想向平民解釋經濟學嘅基本概念而誕生，而呢隻遊戲時至今日已經風行全世界。

廿世紀後期，人類喺圖板遊戲上有咗重大進展。喺一九八零年代嘅德國創出咗所謂嘅德式枱上遊戲，強調俾玩家做有意義嘅決策，主張
#枱上遊戲應該去除隨機成份，令到輸贏由技術，而非運氣，決定；
#遊戲應該內置機制，畀玩家可以從後追上，噉某位玩家即使開頭落後咗，都有機會後來居上；
#規則數量要有咁少得咁少，即係所謂嘅「優雅」設計。

## 睇埋
*遊戲設計
*紙牌遊戲
*視像遊戲

## 引述
跳棋

**跳棋**係棋嘅一個種類，特徵係棋要打斜行，見到敵方棋可以跳過佢食佢。國際上比較流行嘅跳棋有10×10棋盤嘅國際跳棋，同埋8×8棋盤嘅英式跳棋。

波子棋（又叫中式跳棋）亦係跳棋嘅一個變種。